Germaniom – Arsenik – Seleniom\nNiver atomek 33\nRummad kimiek Metaloid\nAozadur elektronek [Ar] 3d10 4s2 4p3\nNiver oksidadur -3, +3, +5\nSkin atomek 124,5\nTolz atomek 74,92160\nArsenik, pe Arsenom, naturel\nUn elfenn gimiek eo an arsenik, anvet arsenom ivez ; As eo e arouez kimiek, 33 e niver atomek ha 74,922 e dolz atomek. Ur metaloid eo an arsenik.\nDibaaot a wezh e kaver strinkennoù arsenik glan en natur ; dindan e stumm maenat en e gaver.\nSina eo ar c'henderc'her arsenik pennañ er bed (25 000 tonennad e 2011, dirak Chile (11 500 t) ha Maroko (8 000 t). D'o heul : Perou, Rusia, Belgia, Kazakhstan, Mec'hiko. War-dro 52 000 tonennad ag arsenik a voe kenderc'het er bed e 2011.\n4.1 Er gounezerezh\n4.2 Er greanterezh\n4.3 Er vezegiezh\n4.4 Er brezel\nOrpimant a rae ar Vretoned gant maenad an arsenik, diwar ar galleg orpiment, o tont eus al latin auripigmentum, "liv an aour".\nArsenik eo anv an elfenn, diwar ar galleg (1398) arsenic, < latin arsenicum, < henc'hresianeg Αρσενικόν arsenikon, < sirieg az-zarniqa, < perseg zarnik < *zarna ("aour") < Indezeuropeg *ghel- ("skediñ").\n• Dre fazi ez eo bet lakaet arsenic da zeverañ diouzh Αρσενικός arsenikos ("gourel", "galloudus") en abeg da c'halloud ar pistri moarvat.\nAbaoe Oadvezh an Arem d'an diwezhatañ e oar mab-den a-zivout sulfidenn velen an arsenik, pa veze lakaet en arem evit e galetaat.\nEn Henamzer e voe graet heñvel, hag implijet e veze da ober liv melen evit an arzoù. Er vezegiezh ivez e voe arveret, koulz en Europa hag e Sina, dindan e stumm trisulfidennek A2S3 (an orpimant).\nEn VIIIvet kantved e voe kenaozet an deiroksidenn arsenik (As2O3, "arsenik gwenn") gant an alkimiour arab Abu Musa Jâbir ibn Hayyân Al-Azdi. Dre m'eo divlaz ha dic'hwezh e voe ur pistri galloudus, anvet pistri ar Rouaned ha roue ar pistrioù ; ne voe ket tu d'e ziguzhat er boued kent an XXvet kantved.\nE 1250 e voe kavet an elfenn e-unan gant ar c'himiour german Albrecht von Bollstädt, lesanvet Albertus Magnus pe sant Alberzh Meur (1193-1280), dre lakaat ur meskaj orpimant ha soavon da dommañ.\nE 1649 ez embannas an apotiker german Johann Schröder daou zoare da fardañ arsenik. E 1760 e fardas an apotiker-kimiour gall Louis-Claude de Gassicourt (1731-1799), hep gouzout dezhañ pa oa o klask aozañ liv diwelus evit skrivañ, ar c'hentañ kenaoz diazezet war an arsenik, anvet kakodil (tetrametildiarsenik, C4H12As2). Armoù kimiek graet gant arsenik a voe implijet e-kerzh ar Brezel-bed kentañ.\nTost-tre d'e amezeg er strollad 15, ar fosfor, eo an arsenik. Tri stumm zo dezhañ en natur, a anavezer diouzh o liv du, griz pe velen.\nOksidet e vez pa vez lakaet da zeviñ en aer ; da drioksidenn arsenik' (AS2O3) e tro neuze, gant c'hwezh ar c'hignen ; an hevelep kenaoz a c'haller kaout dre lakaat arsenik e darempred gant an drenkenn sulfurek H2SO4. Trenkenn arsenik (H3As04)a ro gant an drenkenn nitrek HNO3 devec'hiet, ha trenkenn ortoarsenius(H3As03) dre an HNO3 tanav.\nDa 614 ° C e sec'hdarzh, da lavaret eo e tro da c'haz.\n75As eo an izotop paotañ en natur, an hini a anver As. Tremen tregont skinizotop zo bet krouet gant mab-den betek-henn, eus 60As betek 92As ; 73As eo an hini stabilañ, gant un hanter-vuhez a 80,3 devezh.\nEr gounezerezh[kemmañ | kemmañ ar vammenn]\nPistrius eo an arsenik, setu e veze implijet evit gwareziñ ar prenn diouzh an amprevaned, ar bakteri hag ar fungi dindan e stumm arsenat kouevr kromet er bed a-bezh abaoe ar bloavezhioù 1930. Adalek 2004 e voe berzet en Unaniezh Europa hag e Stadoù-Unanet Amerika, met arveret e vez c'hoazh er broioù all.\nKenaozadoù arsenik ha plom a veze arveret da wareziñ ar gwez-frouezh, met adalek ar bloavezhioù 1950 e voent erlerc'hiet gant kenaozadoù arsenik hepken, a zo dizroukoc'h evit yec'hed mab-den.\nArsenik a lakaer e boued ar yer c'hoazh, evit mirout outo a vezañ klañv hag evit ma kreskfent buanoc'h.\nEr greanterezh[kemmañ | kemmañ ar vammenn]\nEn un dileizhenn arseniat soda e souber al lêr hag ar c'hrec'hin evit tennañ an arvevaded diouto.\nE daspugnerioù ar c'hirri-tan e lakaer un nebeud arsenik da greñvaat kendeuzad plom-stibiom an elektrodoù.\nDre arsenik e virer ouzh ar zink a guitaat an arem, a zo ur c'hendeuzad kouevr-zink.\nEn elektronik ez arverer arsenid galliom (GaAs), a zo ul ledreüzenn kalz buanoc'h (ha kalz keroc'h) eget ar silikiom ; da fardañ diodoù laser ha diodoù-luc'hañ (LED, Light Emitting Diod e saozneg) en e implijer.\nNe vez mui lakaet arsenik ha plom er gwer.\nEr vezegiezh[kemmañ | kemmañ ar vammenn]\nArsenik a veze arveret kent dizoloadur an enebbevoù gant ar Skosad Sir Alexander Fleming e 1928.\nTrioksidenn arsenik As2O3 a voe arveret abaoe ar XVIIvet kantved a-benn stourm ouzh ar c'hrign-bev.\nEr brezel[kemmañ | kemmañ ar vammenn]\nA-hed Brezel Viêt Nam ez arveras ar Stadoù-Unanet ar "Gwezher Glas" (Blue Agent) , ur meskaj a 65 % kakodilat sodiom (CH3)2AsOOH ha 35 % trenkenn nitrek NaCl a zo ul lazhgeot, evit distrujañ ar rizegi hag an deliaouegi.\n↑ Geriadur Gregor a Rostrenen\n↑ (en) Etymonline Liamm oberiant 13 HER 12\nNe 'm eus ket kavet gwelloc'h lec'hienn ; netra e galleg, ha berr eo gerdarzh arsenic er geriadurioù gallek — ned eont ket en tu all d'al latin.\n↑ (en) American Chemical Society Liamm oberiant 14 HER 12\n↑ (en) ROBERT Didier, LICHTHOUSE Eric & SCHWARZBAUER Jan, Environmental Chemistry — Green Chemistry and Pollutants in Ecosystems, Springer, 2004 ISBN 978-3-540-22860-8\nAdtapet diwar « https://br.wikipedia.org/w/index.php?title=Arsenik&oldid=1979778 »


Brezel hêrezh dugelezh Breizh - Wikipedia\nBrezel hêrezh dugelezh Breizh\nCharlez Bleaz prizoniet en emgann ar Roc'h-Derrien (1347)\nBrezel hêrezh dugelezh Breizh (1341-1364) — pe Brezel an div Janed — a reas e reuz etre kostezenn Charlez Bleaz hag hini Yann Moñforzh, evit hêrezh dugelezh Breizh e-pad 23 bloaz.\nAr brezel-se a reas e reuz e Breizh e-kreiz ar Brezel Kant Vloaz a c'hoarveze e Bro-C'hall, setu ma vez lakaet gant an istorourien c'hall da vezañ ul lodennig eus o brezel bras. Koulskoude e voe kalz berroc'h.\nPa varvas Yann III, dug Breizh, n'en doa bet bugel ebet. Daou zen a c'houlennas ar gurunenn neuze: e hantervreur Yann Moñforzh hag e nizez Janed Pentevr, merc'h d'e vreur Guy ha dimezet da Charlez Bleaz, anavezet evel dug kenkent gant Pirien Bro-C'hall .\nBrezel an div Janed a vez graet eus Brezel Hêrezh dugelezh Breizh abalamour ma oa div Janed a bep tu :\nJaned ar Flamm, gwreg Yann Moñforzh en un tu,\nJaned Pentevr, gwreg Charlez Bleaz en tu all.\nPenguilly l'Haridon : Emgann an Tregont\nE-pad brezel hêrezh e c'hoarvez troioù-kaer Duncan O'Hara, haroz "Emgannoù Duncan O'Hara" ha "Abati an aon" (Emb. Keit Vimp Bev). Er romant savet evit ar re yaouank e stourm ar marc'heg Duncan O'Hara e-kichen John Chandos, Olier Klison pe Jehan Lesnereg. Echu eo an istor-se gant Kentañ Feur-emglev Gwenrann e 1365.\nEmgann an Alre, 1364\nAdtapet diwar « https://br.wikipedia.org/w/index.php?title=Brezel_hêrezh_dugelezh_Breizh&oldid=1921224 »\nIstor Breizh er XIVvet kantved\nBrezel Kant Vloaz\nBrezel Hêrezh Breizh\nKemmoù diwezhañ degaset d'ar bajenn-mañ d'an 1 Gen 2022, da 13:16.


11 Mizraim a voe tad d'al Ludim, d'an Ananim, d'al Lehabim, d'an Naftuhim,\n12 d'ar Batruzim, d'ar Gasluhim, ma'z eo deuet diouto ar Filistined, ha d'ar Gaftorim.\n14 d'ar Jebuziz, d'an Amoreaned, d'ar C'hirgazianed,\n15 d'an Hevianed, d'an Arkianed, d'ar Sinianed,\n16 d'an Arvadianed, d'ar Zemarianed, d'an Hamatianed.\n32 Ketura, serc'h Abraham, a c'hanas mibien: Zimran, Jokshan, Medan, Madian, Jishbak, Shuak. Mibien Jokshan a voe: Sheba ha Dedan.\n39 Mibien Lotan a voe: Hori hag Homam. Timna a voe c'hoar Lotan.\n44 Bela a varvas, ha Jobab mab Zerak eus Bozra a renas en e lec'h.\n45 Jobab a varvas, hag Husham eus bro an Demaniz a renas en e lec'h.\n46 Husham a varvas, hag Hadad mab Bedad a renas en e lec'h. Eñ eo a faezhas Madian e maezioù Moab; anv e gêr a oa Avid.\n47 Hadad a varvas, ha Samla eus Masreka a renas en e lec'h.\n48 Samla a varvas, ha Saül eus Reobod-war-ar-Stêr a renas en e lec'h.\n49 Saül a varvas, ha Baal-Hanan mab Akbor a renas en e lec'h.\n50 Baal-Hanan a varvas, hag Hadad a renas en e lec'h, hag anv e gêr a oa Pai, hag anv e wreg a oa Mehetabeel merc'h Matred merc'h Mezahab.\n3 Mibien Juda a voe: Er, Onan, Shela, an tri a voe ganet dezhañ eus merc'h Shua ar Gananeadez. Er, kentañ-ganet Juda, a voe drouk dirak an AOTROU, a reas anezhañ mervel.\n4 Tamar, e verc'h-kaer, a c'hanas dezhañ: Perez ha Zerak. Holl vibien Juda: pemp.\n7 Mab Karmi a voe: Akar, a drubuilhas Israel o pec'hiñ diwar-benn an traoù lakaet da verz.\n15 Ozem ar c'hwec'hvet, David ar seizhvet.\n16 O c'hoarezed a voe: Zeruja hag Abigail. Mibien Zeruja a voe: Abishai, Joab, Asael, tri anezho.\n17 Abigail a c'hanas Amasa; tad Amasa a voe Jeter an Ismaelad.\n19 Azuba a varvas ha Kaleb a gemeras Efrad, a c'hanas dezhañ Hur.\n21 Goude-se Hezron a yeas etrezek merc'h Makir tad Galaad, hag he c'hemeras en oad a dri-ugent vloaz; hi a c'hanas dezhañ Segub.\n22 Segub a voe tad da Jair, en doe teir c'hêr warn-ugent e bro C'halaad.\n23 Geshur hag Aram a gemeras dezho bourc'h Jair hag hini Kenad gant he c'hêriadennoù tro-dro, tri-ugent kêr. An holl re-se a voe mibien Makir tad Galaad.\n24 Goude marv Hezron e Kaleb-Efrata, Abija gwreg Hezron a c'hanas dezhañ Ashur tad Tekoa.\n29 Anv gwreg Abishur a voe Abihail, a c'hanas dezhañ: Akban ha Molid.\n34 Sheshan n'en doe ket a vab met merc'hed. Sheshan en doa ur servijer Ejipsian anvet Jarka.\n35 Sheshan a roas e verc'h da wreg da Jarka e servijer, hag e c'hanas dezhañ Atai\n46 Efa serc'h Kaleb a c'hanas: Haran, Moza, Gazez. Haran a voe tad da C'hazez.\n48 Maaka serc'h Kaleb a c'hanas: Sheber ha Tirhana.\n49 Genel a reas ivez: Shaaf tad Madmana, Sheva tad Makbena ha tad Gibea. Merc'h Kaleb a voe: Aksa.\n1 Setu amañ mibien David a zo bet ganet dezhañ en Hebron: ar c'hentañ-ganet Amnon eus Akinoam eus Jizreel, an eil Daniel eus Abigail eus Karmel,\n2 an trede Absalom mab Maaka merc'h Talmai roue Geshur, ar pevare Adonija eus Agid,\n3 ar pempvet Shefatia eus Abital, ar c'hwec'hvet Jitream eus Egla e wreg.\n4 Ar c'hwec'h-se a voe ganet dezhañ en Hebron, e-lec'h ma renas seizh vloaz ha c'hwec'h miz. Goude e renas e Jeruzalem tri bloaz ha tregont.\n5 Setu amañ a re a voe ganet dezhañ e Jeruzalem: Shimea, Shobab, Natan, Salomon, o fevar eus Bath-Shua merc'h Amiel,\n9 Ar re-se a voe holl vibien David, hep mibien ar serc'hed ha Tamar o c'hoar.\n15 Mibien Jozia a voe: ar c'hentañ-ganet Johanan, an eil Jojakim, an trede Sedesia, ar pevare Shallum.\n19 Mibien Padaja a voe: Zorobabel ha Shimei. Mibien Zorobabel a voe: Meshullam, Hanania, Shelomid o c'hoar,\n22 Mab Shekania a voe: Shemaja. Mibien Shemaja a voe: Hattush, Jigal, Bariak, Nearia, Shafad, c'hwec'h.\n3 Setu amañ ar re a zo deuet eus tad Etam: Jizreel, Jishma, Jidbash, anv o c'hoar a oa Hazelelponi.\n4 Penuel a voe tad da C'hedor, hag Ezer da Husha. Ar re-se a oa mibien Hur, kentañ-ganet Efrata tad Betlehem.\n6 Naara a c'hanas dezhañ: Akuzam, Hefer, Temeni, Akashtari. Ar re-se a voe mibien Naara.\n9 Jabez a oa enoretoc'h eget e vreudeur, e vamm he doa e anvet Jabez o lavarout: Er boan eo em eus ganet anezhañ.\n10 Jabez a c'halvas Doue Israel o lavarout: Mar bennigez ac'hanon, ma astennez va harzoù, ma vez da zorn ganin, ma tiwallez ac'hanon eus ar gwalleur, en hevelep doare ma ne vin ket er glac'har...! Ha Doue a roas dezhañ ar pezh en doa goulennet.\n17 Mibien Ezra a voe: Jeter, Mered, Efer, Jalon. Gwreg Mered a c'hanas: Miriam, Shammai, Jishbak tad Eshtemoa.\n18 E wreg Jehudija a c'hanas: Jered tad Gedor, Heber tad Soko, Jekutiel tad Zanoak. Ar re-se a voe mibien Bitja merc'h Faraon, a gemeras Mered da wreg.\n19 Mibien gwreg Hodija, c'hoar Nakam, a voe: tad Keila ar Garmad hag Eshtemoa ar Maakatian.\n23 Poderien e oant, hag en em zalc'hent er plantadegoù hag er parkeier, o vezañ o chom eno e-kichen ar roue, evit e labour.\n27 Shimei en doe c'hwezek mab ha c'hwec'h merc'h. E vreudeur n'o doe ket kalz a vibien, hag o holl diegezhioù ne liesaas ket kement ha mibien Juda.\n31 e Bet-Markabod, en Hazar-Suzim, e Bet-Birei, e Shaaraim. Ar re-se a voe o c'hêrioù betek ma renas David.\n32 Hag o c'hêriadennoù a voe: Etam, Ain, Rimmon, Token, Ashan, pemp kêr anezho,\n33 hag o holl gêriadennoù en-dro d'ar c'hêrioù-se, betek Baal. Ar re-se a voe o chomlec'hioù hag o lignez.\n40 Hag e kavjont peurvanoù druz ha mat, hag ur vro ledan a bep tu, sioul hag e peoc'h, rak ar re a oa bet o chom eno diagent a ziskenne eus Cham.\n41 Ar re-se, merket dre o anvioù, a zeuas en amzer Ezekia roue Juda hag a ziskarjont o zeltennoù hag ar Vaoniz a oa eno. Lakaat a rejont anezho da verz betek hiziv, hag ec'h annezjont en o lec'h, rak peurvanoù a oa eno evit o loened.\n43 Hag e skojont war nemorant tec'hidi Amalek, hag ec'h annezjont eno betek hiziv.\n1 Setu mibien Ruben kentañ-ganet Israel, rak eñ a oa ar c'hentañ-ganet; met dre m'en doa saotret gwele e dad, e henañded a voe roet da vibien Jozef mab Israel; koulskoude hemañ ne oa ket evit bezañ merket el lignezouriezh evel henañ.\n6 Beera e vab, a voe kaset en dalc'hidigezh gant Tilgad-Pilnezer roue Asiria. Eñ a oa priñs ar Rubeniz.\n7 E vreudeur, hervez o ziegezhioù, evel ma'z int merket el lignezouriezh hervez o rummadoù, a voe: Jeiel ar penn, Zakaria,\n9 hag e oa o chom etrezek ar sav-heol e digor ar gouelec'h, adalek stêr an Eufratez, rak o zropelloù o doa liesaet e bro C'halaad.\n10 En amzer Saül e rejont brezel d'an Hagareniz, a gouezhas etre o daouarn. Hag e chomjont en o zeltennoù, war-zu sav-heol Galaad.\n16 Hag e voent o chom e Galaad, e Basan hag er c'hêriadennoù tro-dro, hag e douaroù en-dro da Saron, betek o harzoù.\n18 Mibien Ruben ha Gad hag hanter-veuriad Manase, a-douez an dud kadarn o tougen ar skoed hag ar c'hleze, o tennañ ar wareg hag akuitaet d'ar brezel, a oa pevar mil ha daou-ugent seizh kant tri-ugent o vont er-maez d'al lu.\n19 Ober a rejont brezel d'an Hagareniz, a-enep Jetur, Nafish ha Nodab.\n20 Skoazellet e voent a-enep dezho, hag an Hagareniz hag an holl re a oa ganto a voe lakaet etre o daouarn, rak er brezel e krijont da Zoue; hag e selaouas anezho, dre m'o doa lakaet o fiziañs ennañ.\n21 Hag e tapjont o zropelloù: hanter-kant mil kañval, daou c'hant hanter-kant mil dañvad, daou vil azen, kant mil den.\n22 Un niver bras anezho a gouezhas marv, rak ar brezel a zeue eus Doue. Hag e chomjont en o lec'h betek an harlu.\n25 Met a-enep Doue o zadoù e pec'hjont, hag e c'hastaoujont gant doueoù pobloù ar vro, en doa an AOTROU distrujet dirazo.\n26 Doue Israel a atizas spered Pul roue Asiria ha spered Tilgad-Pilnezer roue Asiria, a harluas ar Rubeniz hag ar C'hadiz hag hanter-veuriad Manase, hag e kasas anezho da Galak, da Gabor, da Hara, betek stêr Gozan, hag e chomjont eno betek hiziv.\n31 Setu amañ ar re a voe lakaet gant David da eeunañ ar c'han e ti an AOTROU, adal ma voe an arc'h en ul lec'h diskuizh.\n32 Ober a rejont servij ar c'han dirak tabernakl teltenn an engalv, ken n'en doe savet Salomon ti an AOTROU e Jeruzalem. Hag e raent o servij hervez ar reolenn a oa merket dezho.\n33 Setu neuze ar re a servije gant o mibien. A-douez mibien ar Geatited: Heman ar c'haner, mab Joel, mab Samuel,\n39 e vreur Azaf, an hini en em zalc'he a-zehoù dezhañ, Azaf mab Berekia, mab Shimea,\n49 Aaron hag e vibien a lakae da vogediñ war aoter al loskaberzh ha war aoter ar c'hwezh-vat, hag e oant karget eus pep servij el lec'h santel-meurbet, hag e raent dic'haou evit Israel hervez kement en doa gourc'hemennet Moizez servijer an AOTROU.\n54 Setu amañ o chomlec'hioù, hervez o c'hlozioù, en o harzoù. Da vibien Aaron eus tiegezh ar Gehatited, pa voe tennet d'ar sord evito,\n56 Met da Galeb mab Jefune e voe roet kêr hag he c'hêriadennoù.\n64 Mibien Israel a roas d'al Levited ar c'hêrioù-se gant o fabourzioù.\n65 Reiñ a rejont dre ar sord, eus meuriad mibien Juda, eus meuriad mibien Simeon, eus meuriad mibien Benjamin, ar c'hêrioù-se a zo merket dre o anvioù.\n78 hag en tu all d'ar Jordan, a-dal da Jeriko, etrezek sav-heol ar Jordan, eus meuriad Ruben, Bezer er gouelec'h gant he fabourzioù, Jahza gant he fabourzioù,\n2 Mibien Tola a voe: Uzzi, Refaja, Jeriel, Jakmai, Jibsam, Samuel, pennoù tiez o zadoù, eus Tola, brezelourien galonek en o rummadoù. O niver en amzer David a oa daou vil warn-ugent c'hwec'h kant.\n4 Ha ganto, hervez o rummadoù hag hervez tiez o zadoù, e oa bagadoù soudarded evit ar brezel: c'hwec'h mil den ha tregont anezho, rak o doa kalz gwragez ha mibien.\n9 merket el lignezouriezh hervez o rummadoù, evel pennoù tiez o zadoù, brezelourien galonek, e oant ugent mil daou c'hant.\n11 an holl re-se a voe mibien Jediael, pennoù tiez o zadoù, brezelourien galonek, hag e oant seitek mil daou c'hant o vont d'an arme evit ar brezel.\n14 Mab Manase: Asriel, a c'hanas e serc'h siriat; genel a reas Makir tad Galaad.\n15 Makir a gemeras ur wreg eus Huppim hag eus Shuppim. Anv e c'hoar a oa Maaka. Anv e eil mab a oa Zelofkad. Zelofkad en doe merc'hed.\n16 Maaka gwreg Makir a c'hanas ur mab hag a anvas anezhañ Peresh. Anv e vreur a oa Sheresh, hag e vibien a oa Ulam ha Rekem.\n18 E c'hoar Hammoleked a c'hanas: Ishod, Abiezer, Mahla.\n22 Efraim o zad a voe er c'hañv e-pad kalz a zeizioù, hag e vreudeur a zeuas d'e frealziñ.\n23 Hag ez eas etrezek e wreg, a goñsevas hag a c'hanas ur mab, hag ec'h anvas anezhañ Beria, dre ma oa ar gwalleur en e di.\n24 E verc'h a voe: Sheera, a savas Bet-Horon-Izelañ, Bet-Horon-Uhelañ hag Uzzen-Sheera.\n28 O dalc'hioù hag o chomlec'hioù a voe: Betel hag ar c'hêriadennoù tro-dro; etrezek ar sav-heol, Naaran; etrezek ar c'huzh-heol, Gezer hag ar c'hêriadennoù tro-dro, Sichem hag ar c'hêriadennoù tro-dro, betek Gaza hag ar c'hêriadennoù tro-dro.\n29 Mibien Manase a berc'hennas: Bet-Shean hag ar c'hêriadennoù tro-dro, Taanak hag ar c'hêriadennoù tro-dro, Megiddo hag ar c'hêriadennoù tro-dro, Dor hag ar c'hêriadennoù tro-dro. Er c'hêrioù-se e voe o chom mibien Jozef mab Israel.\n30 Mibien Aser a voe: Jimna, Jishva, Jishvi, Beria, Serak o c'hoar.\n32 Heber a voe tad da Jafled, da Shomer, da Hotam, da Shua o c'hoar.\n40 An holl re-se a voe mibien Aser, pennoù tiez o zadoù, tud an dibab, brezelourien galonek, pennoù ar renerien, o niver a oa c'hwec'h mil warn-ugent, merket el lignezouriezh evit ar brezel.\n12 Mibien Elpaal a voe: Eber, Misham, Shemer, a savas Ono ha Lod hag ar c'hêriadennoù tro-dro.\n13 Beria ha Shema a voe pennoù tadoù tud Ajalon, hag e lakajont da dec'hout annezidi Gad.\n38 Azel en doe c'hwec'h mab, setu amañ o anvioù: Azrikam, Bokru, Ismael, Shearia, Abdia, Hanan. An holl re-se a voe mibien Azel.\n1 Holl re Israel a voe enrollet el lignezouriezh, ha setu ez int marilhet e Levr Rouaned Israel. Ha Juda a voe harluet da Vabilon en abeg d'o difealded.\n2 Hag an dud kentañ a voe o chom en o dalc'hioù, en o c'hêrioù, a voe an Israeliz, an aberzhourien, al Levited hag an Netiniz.\n5 Eus ar Shiloniz: Asaja ar c'hentañ-ganet hag e vibien.\n6 Eus mibien Zerak: Jeuel hag e vreudeur, c'hwec'h kant dek ha pevar-ugent.\n9 o breudeur, hervez o lignez, nav c'hant c'hwec'h hag hanter-kant. An holl dud-se a voe pennoù tadoù, hervez ti o zadoù.\n22 An holl re a voe dibabet da vezañ porzhierien ouzh an treuzoù a oa daou c'hant daouzek. Merket e voent el lignezouriezh hervez o c'hêriadennoù; David ha Samuel an diouganer en doa o lakaet en o c'harg.\n24 Bez' e oa porzhierien er pevar avel, ouzh ar sav-heol, ouzh ar c'huzh-heol, ouzh an hanternoz, ouzh ar c'hreisteiz.\n25 O breudeur a oa er c'hêriadennoù o doa da zont d'o c'havout, a amzer da amzer, e-pad seizh devezh.\n26 Rak ar pevar fenn-porzhier o doa en o c'harg da eveshaat war ar c'hambroù ha war deñzorioù ti Doue. Levited e oant.\n27 En em zerc'hel a raent e-pad an noz en-dro da di Doue, rak ar gward anezhañ a oa dezho, hag o doa ar garg d'e zigeriñ bep mintin.\n28 Bez' e oa ivez darn hag a oa lakaet war listri ar servij, rak niveret e oant pan o c'hasent e-barzh, ha niveret e oant pan o c'hasent er-maez\n29 Bez' e oa ivez darn hag a oa lakaet war al listri all ha war draoù all ar santual, war ar flour bleud, ar gwin, an eoul, an ezañs, al louzoù-frondus.\n30 Ar re a rae ar c'hwezh-vat gant ispisoù a oa mibien an aberzhourien.\n31 Matitia, a-douez al Levited, kentañ-ganet Shallum ar C'horahiz, en doa ar garg eus ar gwestell poazhet er paelonoù.\n33 Ar re-se a oa ar ganerien, pennoù tadoù al Levited, hag e oant o chom er c'hambroù, divec'h diouzh kargoù all, dre ma tleent bezañ er servij deiz ha noz.\n38 Miklod a voe tad da Shimeam. Hag e voent o chom ivez a-dal d'o breudeur e Jeruzalem, gant o breudeur.\n44 Azel en doe c'hwec'h mab ha setu o anvioù: Azrikam, Bokru, Ismael, Shearia, Abdia, Hanan. Ar re-se a voe mibien Azel.\n3 Nerzh an emgann a gouezhas war Saül. Ar waregerien a dizhas anezhañ, hag e voe gloazet gant ar waregerien.\n7 Holl dud Israel eus an draonienn, o welout e tec'hed hag e oa marvet Saül hag e vibien, a zilezas o c'hêrioù hag a dec'has. Hag ar Filistined a zeuas da chom enno.\n8 An deiz war-lerc'h, ar Filistined a zeuas da ziwiskañ ar re varv, hag e kavjont Saül hag e vibien astennet war venez Gilboa.\n9 E ziwiskañ a rejont, hag e kasjont ganto e benn hag e armoù. Hag ec'h embannjont dre vro ar Filistined ar c'heloù, d'o idoloù ha d'ar bobl.\n12 hag holl dud kadarn a savas hag a gemeras korf Saül ha korfoù e vibien d'o degas da Jabez. Sebeliañ a rejont o eskern dindan un dervenn e Jabez, hag e yunjont seizh deiz.\n13 Evel-se e varvas Saül en abeg d'ar pec'hed en doa graet a-enep an AOTROU, a-enep komz an AOTROU n'en doa ket miret, ha dre m'en doa goulennataet ur spered evit goulenn ali.\n14 N'en doa ket klasket kuzul e-kichen an AOTROU, hag an AOTROU a lakaas anezhañ d'ar marv, hag a roas ar rouantelezh da Zavid mab Jese.\n3 Holl henaourien Israel a zeuas eta etrezek ar roue da Hebron, ha David a reas ganto un emglev en Hebron dirak an AOTROU. Hag ec'h olevjont David da roue war Israel, hervez komz an AOTROU a oa bet disklêriet dre Samuel.\n5 Annezidi Jebuz a lavaras da Zavid: Ne zeui ket amañ. Met David a dapas kreñvlec'h Sion, hag a zo kêr David.\n9 Ha David a zeue da vezañ brasoc'h-brasañ, hag AOTROU an armeoù a oa gantañ.\n11 Setu eta niver an dud kadarn a oa gant David: Jashobeam mab Hakmoni, penn an ofiserien. Sevel a reas e c'hoaf war dri c'hant den, a lakaas da vervel en ur wech hepken.\n12 Goude hemañ, Eleazar mab Dodo an Akokiad a oa unan eus an tri den kadarn.\n13 Eñ a oa gant David e Pasdammim, e-lec'h ma oa en em zastumet ar Filistined evit an emgann. Bez' e oa ul lodenn eus ur park leun a heiz, hag ar bobl a dec'he dirak ar Filistined.\n15 Tri eus an tregont penn a ziskennas war ar roc'h da gavout David e kev Adullam, pa oa ar Filistined o kampiñ e traonienn ar Refaim.\n16 David a oa neuze er c'hreñvlec'h, hag e-keit-se e oa gwarnizon ar Filistined e Betlehem.\n17 David a c'hoantaas un dra bennak o lavarout: Piv a raio din evañ dour eus ar puñs a zo ouzh dor Betlehem?\n18 Neuze an tri den-se a yeas a-dreuz kamp ar Filistined hag a dennas dour eus ar puñs a zo ouzh dor Betlehem, hag en degasjont d'e ginnig da Zavid. Met David ne fellas ket dezhañ e evañ, hag e skuilhas anezhañ dirak an AOTROU.\n19 Hag e lavaras: Ra viro ouzhin Doue d'ober an dra-se. Hag evañ a rafen gwad an dud-se a zo aet war var o buhez? Rak e zegaset o deus war var o buhez. Ha ne fellas ket dezhañ evañ anezhañ. Setu ar pezh a reas an tri den kadarn-se.\n20 Abishai breur Joab a oa penn an tri. Sevel a reas e c'hoaf war dri c'hant den, hag o lazhas, hag en devoe brud e-touez an tri.\n21 E-touez an tri e voe enoret muioc'h eget an daou all, hag e voe o fenn. Met ne oa ket kevatal d'an tri c'hentañ.\n22 Benaja mab Jehojada, mab un den kadarn eus Kabzeel, en doa graet oberoù bras. Lazhañ a reas daou zen eus ar re c'halloudusañ eus Moab. Diskenn a reas ivez hag e skoas war ul leon e-kreiz ur poull, un devezh erc'h.\n23 Skeiñ a reas war un Ejipsian pemp ilinad (~ 2,50 m) sav dezhañ. An Ejipsian-se en doa en e zorn ur goaf evel ur granenn eus ur stern-gwiader. Met eñ a ziskennas d'e gavout gant ur vazh, hag e tiframmas ar goaf eus dorn an Ejipsian, hag e lazhas anezhañ gant e c'hoaf.\n25 Enoret e voe muioc'h eget an tregont, met ne oa ket kevatal d'an tri c'hentañ. David a lakaas anezhañ en e guzul.\n26 Tud kadarn an arme a oa: Asael breur Joab, Elkanan mab Dodo eus Betlehem,\n30 Maharai an Netofatad, Heled mab Baana an Netofatad,\n1 Setu amañ ar re a yeas da gavout David da Ziklag, pa oa c'hoazh pellaet a-zirak Saül mab Kish. Int a oa e-touez an dud kadarn a skoazellas anezhañ er brezel,\n2 armet gant gwaregi, e c'hellent teurel mein gant o dorn dehoù ha gant o dorn kleiz, ha tennañ biroù gant o gwareg. Eus Benjamin e oant, a-douez breudeur Saül:\n8 A-douez ar C'hadiz, tud kadarn en em dennas e-kichen David d'ar c'hreñvlec'h er gouelec'h, tud a vrezel evit an emgann, ampart da embregañ ar skoed hag ar goaf, heñvel o dremmoù ouzh dremmoù leoned, herrek evel gazeled war ar menezioù:\n11 Atai ar c'hwec'hvet, Eliel ar seizhvet,\n15 Ar re-se eo a dreuzas ar Jordan er miz kentañ, pa zic'hlanne dreist d'e ribloù. Hag e lakajont da dec'hout holl dud an traoniennoù, eus ar sav-heol hag eus ar c'huzh-heol.\n16 Reoù eus mibien Benjamin ivez a zeuas da gavout David er c'hreñvlec'h.\n17 David a yeas er-maez war arbenn dezho hag a gemeras ar gomz o lavarout: Mard oc'h deuet e peoc'h etrezek ennon, evit va skoazellañ, va c'halon a vo unanet ganeoc'h, met mard eo evit va zouellañ evit mad va enebourien, pa n'on kablus eus feulster ebet, ra vo gwelet ha dinac'het kement-se gant Doue hon tadoù.\n18 Neuze ar Spered a wiskas Amasai penn an tregont, a lavaras: Ni a zo dit, David, ha ganit, mab Jese! Peoc'h, Peoc'h dit! Ha peoc'h d'ar re a skoazell ac'hanout, rak Doue en deus da skoazellet! David a zegemeras anezho, hag o lakaas e-touez ofiserien e strolladoù.\n19 Reoù eus Manase ivez a yeas da Zavid, pa zeuas gant ar Filistined d'ober brezel a-enep Saül mab Kish. Met ne sikourjont ket anezho, rak priñsed ar Filistined, goude bezañ en em guzuliet, en kasas kuit en ur lavarout: Tremen a raio d'e aotrou Saül, war-var hor pennoù.\n22 Ha bemdez e teue tud da Zavid evit e skoazellañ, betek ober ur c'hamp bras evel kamp Doue.\n24 mibien Juda o tougen ar skoed hag ar goaf: c'hwec'h mil eizh kant, harnezet evit ar brezel;\n26 mibien Levi: pevar mil c'hwec'h kant,\n31 eus hanter-veuriad Manase: triwec'h mil, a voe anvet dre o anvioù evit mont da lakaat David da roue;\n32 mibien Isakar, meizek evit merzout an amzerioù hag anavezout petra a rafe Israel: daou c'hant eus o ofiserien, hag o holl vreudeur dindan o urzh;\n33 eus Zabulon: hanter-kant mil o vont er-maez d'al lu, doareet evit an emgann, gant armoù ar brezel, evit derc'hel o renk, gant ur galon youlek;\n35 eus Dan, eizh mil warn-ugent c'hwec'h kant, doareet evit an emgann;\n36 eus Aser, daou-ugent mil o vont d'an arme ha doareet evit an emgann;\n37 eus an tu all d'ar Jordan, eus ar Rubeniz , eus ar C'hadiz hag eus hanter-veuriad Manase, kant ugent mil, gant holl armoù ul lu e brezel.\n38 An holl re-se, tud a vrezel, o terc'hel o renk, a zeuas gant ur galon youlek da Hebron, evit lakaat David da roue war holl Israel. Hag holl nemorant Israel a oa ivez a-unvan evit lakaat David da roue.\n39 Hag e voent eno gant David, o tebriñ hag oc'h evañ e-pad tri devezh, rak o breudeur o doa aozet bevañs evito.\n40 Hag ar re zoken a oa tost dezho, betek Isakar, Zabulon ha Neftali, a gasas bevañs war ezen, war gañvaled, war vuled ha war ejened. Kas a rejont boued, bleud, fiez sec'h, rezin sec'h, gwin, eoul, saout ha deñved e-leizh, rak levenez a oa en Israel.\n1 Ha David en em guzulias gant pennoù ar milieroù hag ar c'hantoù, ha gant holl renerien ar bobl.\n2 Ha David a lavaras da holl vodadenn Israel: Mar kavit mat, ha mard eo a-berzh an AOTROU hon Doue, kasomp etrezek hor breudeur all a zo o chom en holl rannvroioù Israel, hag ivez etrezek an aberzhourien hag al Levited en o c'hêrioù hag o fabourzioù, evit ma en em zastumint ganeomp,\n3 ha degasomp arc'h hon Doue davedomp, rak n'hon eus ket klasket anezhi en amzer Saül.\n5 David a zastumas eta holl Israel, adalek ar Shihor en Ejipt betek digor Hamad, evit degas arc'h Doue eus Kirjad-Jearim.\n6 Ha David a bignas gant holl Israel da Vaala, e Kirjad-Jearim hag a zo e Juda, evit lakaat da bignat ac'hane arc'h Doue, an AOTROU a zo o chom etre ar cherubined, e-lec'h ma vez galvet e anv.\n7 Lakaat a rejont arc'h Doue war ur c'harr nevez, o vont kuit eus ti Abinadab. Uzza hag Akjo a rene ar c'harr.\n9 Pa voent erruet betek leur Gidon, Uzza a astennas e zorn evit derc'hel an arc'h, rak an ejened o doa strebotet.\n10 Kounnar an AOTROU a entanas a-enep Uzza, hag e skoas gantañ, dre m'en doa astennet e zorn war an arc'h. Hag e varvas eno dirak Doue.\n11 Ha David a voe glac'haret rak an AOTROU en doa graet un toull-freuz war Uzza. Hag eo bet anvet betek hiziv al lec'h-se: Perez-Uzza (= freuz Uzza).\n12 David en doe aon rak Doue en deiz-se, hag e lavaras: Penaos e kasin arc'h Doue da'm zi?\n13 Ha David ne zegasas ket an arc'h d'e di e kêr David, met da di Obed-Edom eus Gad e tistroas anezhi.\n14 Arc'h Doue a chomas tri miz gant tiegezh Obed-Edom, en e di. Hag an AOTROU a vennigas ti Obed-Edom ha kement a oa dezhañ.\n2 David a ouezas e oa bet startaet gant an AOTROU evel roue war Israel, rak e rouantelezh a oa bet savet uhel abalamour d'e bobl Israel.\n3 David a gemeras c'hoazh gwragez e Jeruzalem, hag e voe tad c'hoazh da vibien ha da verc'hed.\n10 David a c'houlennatas Doue o lavarout: Ha pignat a rin a-enep ar Filistined, hag o lakaat a ri etre va daouarn? Hag an AOTROU a lavaras: Pign, o lakaat a rin etre da zaouarn.\n11 Hag e pignjont da Vaal-Perazim, ha David a bilas anezho eno, hag e lavaras: Doue en deus stlabezet va enebourien dre va dorn evel doureier o tic'hlannañ. Setu perak e voe anvet al lec'h-se Baal-Perazim (= mestr an toulloù-freuz).\n14 David a c'houlennatas c'hoazh Doue, ha Doue a lavaras: Na bign ket war o lerc'h, kae hebiou dezho, hag e teui a-enep dezho a-dal d'ar mouarennoù.\n15 Pa glevi trouz kammedoù war-lein ar mouarennoù, neuze ez i d'an emgann en o enep, rak Doue a vo aet er-maez dirazout evit skeiñ war gamp ar Filistined.\n16 David a reas evel m'en doa gourc'hemennet dezhañ Doue, hag e skojont war gamp ar Filistined abaoe Gabaon betek Gezer.\n1 David a savas tiez evitañ e-unan e kêr David, hag e kempennas ul lec'h evit arc'h Doue, hag e savas un deltenn eviti.\n2 Lavarout a reas: Arc'h Doue ne zle bezañ douget nemet gant al Levited, rak an AOTROU en deus dibabet anezho evit ober he servij da viken.\n3 David a zastumas holl Israel e Jeruzalem, evit degas arc'h an AOTROU betek al lec'h en doa kempennet dezhi.\n6 eus mibien Merari, Asaja ar penn hag e vreudeur, daou c'hant ugent;\n8 eus mibien Elizafan, Shemaja ar penn hag e vreudeur, daou c'hant;\n11 David a c'halvas Zadok hag Abiatar an aberzhourien, hag al Levited Uriel, Asaja, Joel, Shemaja, Eliel hag Aminadab,\n12 hag e lavaras dezho: C'hwi hag a zo pennoù tadoù al Levited, en em santelait, c'hwi hag ho preudeur, ha degasit arc'h an AOTROU Doue Israel betek al lec'h ma em eus kempennet dezhi.\n13 Dre ma ne oac'h ket aze ar wech kentañ, an AOTROU hon Doue a reas un toull-freuz en hon touez, rak n'hon eus ket e glasket hervez ma'z eo urzhiet deomp.\n14 An aberzhourien hag al Levited en em santelajont, evit degas arc'h an AOTROU Doue Israel.\n15 Mibien al Levited a zougas arc'h Doue war o skoazioù, gant ar barrennoù, evel m'en doa gourc'hemennet Moizez, hag hervez komz an AOTROU.\n20 Zakaria, Aziel, Shemiramod, Jeiel, Unni, Eliab, Maaseja ha Benaja o doa lourennoù war "Alamod" (= plac'h yaouank)\n21 Matitia, Elifele, Mikneja, Obed-Edom, Jeiel hag Azazia o doa telennoù gant eizh kordenn, evit ren ar c'han.\n23 Berekia hag Elkana a oa porzhierien evit an arc'h.\n24 Shebania, Jozafad, Netanael, Amasai, Zakaria, Benaja hag Eliezer, aberzhourien, a sone gant an trompilhoù dirak arc'h Doue. Obed-Edom ha Jekija a oa porzhierien evit an arc'h.\n25 David, henaourien Israel ha pennoù ar milieroù a yeas da gerc'hat arc'h emglev an AOTROU eus ti Obed-Edom, gant levenez.\n26 E-pad ma skoazelle Doue al Levited a zouge arc'h emglev an AOTROU, e voe aberzhet seizh kole ha seizh tourz.\n27 David a oa gwisket gant ur vantell lin fin, kenkoulz hag an holl Levited a zouge an arc'h, hag ar ganerien. Ha Kenania penn an dougen a oa gant ar ganerien. David en doa un efod lin warnañ.\n28 Holl Israel a zegasas arc'h emglev an AOTROU gant kriadennoù a levenez, ouzh son ar shofar, an trompilhoù hag ar simbalennoù, hag ouzh tregern al lourennoù hag an telennoù.\n29 Evel ma teue arc'h emglev an AOTROU e kêr David, Mikal merc'h Saül a sellas dre ar prenestr hag a welas ar roue David o lammat hag o tañsal. Hag e tisprizas anezhañ en he c'halon.\n1 Degas a rejont eta arc'h Doue, hag e lakajont anezhi e-kreiz an deltenn en doa savet David. Hag e voe kinniget loskaberzhoù hag aberzhoù a drugarekadennoù dirak Doue.\n2 P'en doe echu David da ginnig al loskaberzhoù hag an aberzhoù a drugarekadennoù, e vennigas ar bobl en anv an AOTROU.\n3 Hag e lodennas d'an holl Israeliz, gwazed ha maouezed, da bep hini, ur varaenn, ul lodenn gig hag ur wastell rezin.\n4 Hag e lakaas Levited evit ober ar servij dirak arc'h an AOTROU, evit eñvoriñ, trugarekaat ha meuliñ an AOTROU Doue Israel:\n6 An aberzhourien Benaja ha Jakaziel a sone dalc'hmat gant trompilhoù dirak arc'h emglev Doue.\n7 En deiz-se, evit ar wech kentañ, David a roas da Azaf ha d'e vreudeur ar garg eus meuliñ an AOTROU, evel-henn:\n11 Klaskit an AOTROU hag e nerzh, klaskit dalc'hmat e zremm!\n12 Ho pet soñj eus ar burzhudoù en deus graet, eus e virakloù hag eus barnedigezhioù e c'henoù,\n20 o vont a vroad da vroad hag a rouantelezh d'ur rouantelezh all,\n21 ne lezas den d'o gwaskañ, hag e kastizas rouaned abalamour dezho,\n22 o lavarout: Na stokit ket ouzh va olevidi, na rit ket a zroug da'm frofeded!\n23 Kanit d'an AOTROU, tud an douar holl! Embannit e silvidigezh a zeiz da zeiz!\n24 Disklêriit e c'hloar e-touez ar broadoù, e vurzhudoù e-touez an holl bobloù!\n27 Ar gaerded hag ar veurded a zo dirazañ, an nerzh hag al levenez a zo en e chomlec'h.\n28 Roit d'an AOTROU, tiegezhioù ar pobloù, rentit d'an AOTROU gloar ha nerzh!\n29 Rentit d'an AOTROU ar c'hloar dleet d'e anv. Degasit ar profoù, ha deuit dirazañ. Stouit dirak an AOTROU en ur c'haerder santel!\n33 ra gano a levenez holl wez ar c'hoadoù dirak an AOTROU! Rak dont a ra, dont a ra da varn an douar.\n34 Kinnigit trugarekadennoù d'an AOTROU rak mat eo, rak e drugarez a bad da viken!\n37 Hag e voe lezet eno, dirak arc'h emglev an AOTROU, Azaf hag e vreudeur, evit ober dalc'hmat ar servij dirak an arc'h, hervez ar pezh a zo d'ober bemdez;\n39 ha Zadok an aberzhour gant e vreudeur aberzhourien, dirak tabernakl an AOTROU, war an uhellec'h a oa e Gabaon,\n40 evit kinnig dalc'hmat loskaberzhoù d'an AOTROU war aoter al loskaberzhoù, da vintin ha d'abardaez, hag evit ober hervez kement a zo skrivet e lezenn an AOTROU, a zo bet urzhiet gantañ da Israel;\n43 Hag an holl bobl a yeas kuit, pep hini d'e di. David a zistroas da vennigañ e di.\n1 Pa voe staliet David en e di, e lavaras da Natan ar profed: Setu emaon o chom en un ti sedrez, hag arc'h emglev an AOTROU a zo dindan pallinier.\n3 Ha setu en noz-se e voe disklêriet komz Doue da Natan o lavarout:\n4 Kae ha lavar da Zavid va servijer: Evel-henn e komz an AOTROU: N'eo ket te a savo un ti din evit chom ennañ.\n5 Rak n'on ket bet o chom en un ti abaoe an deiz ma em eus lakaet Israel da bignat betek hiziv, met bet on eus teltenn da deltenn, hag eus un tabernakl d'egile.\n6 E pep lec'h ma em eus kerzhet gant holl Israel, daoust hag em eus komzet diwar-benn-se da unan eus barnerien Israel am boa gourc'hemennet dezho peuriñ va fobl, o lavarout: Perak n'hoc'h eus ket savet din un ti?\n8 bet on ganit dre holl lec'h ma ec'h eus kerzhet, distrujet em eus da holl enebourien dirazout, graet em eus dit un anv evel anv ar re vras a zo war an douar,\n9 reiñ a rin ul lec'h da'm fobl Israel hag e plantin anezho, hag e vint o chom el lec'h-se, ha ne vint ken dilec'hiet; mibien an direizhder ne wastint ken anezho evel diagent,\n11 Pa vo peurechu da zeizioù hag ez i kuit gant da dadoù, e savin da lignez war da lerc'h, unan eus da vibien, ha me a startaio e ren.\n16 Neuze ar roue David a zeuas d'en em zerc'hel dirak an AOTROU, hag a lavaras: Piv ez on, AOTROU Doue? Ha petra eo va zi ma ec'h eus va degaset betek amañ?\n17 Met nebeut a dra eo da'z taoulagad, o Doue! Komzet ec'h eus diwar-benn ti da servijer evit un amzer bell, hag ec'h eus sellet ouzhin evel ouzh un den a renk uhel, o AOTROU Doue!\n18 Petra a c'hellfe David lavarout dit diwar-benn an enor a rez da'z servijer? Anavezout a rez da servijer.\n19 O AOTROU! Abalamour da'z servijer, hag hervez da galon, ec'h eus graet an holl draoù bras-se, evit reiñ da anavezout an holl draoù bras-se.\n20 O AOTROU! Nikun n'eo heñvel ouzhit, ha n'eus Doue all ebet nemedout, hervez kement hon eus klevet gant hon divskouarn.\n21 Ha bez' ez eus war an douar ur vroad heñvel ouzh da bobl Israel, a zo bet dasprenet gant Doue evit ober anezhi e bobl, hag evit ober dit un anv dre draoù bras ha spontus, en ur gas kuit broadoù dirak da bobl ac'h eus dasprenet eus an Ejipt?\n22 Lakaet ec'h eus da bobl Israel evit bezañ da bobl da viken, ha te, AOTROU, te a zo deuet o Doue.\n23 Ha bremañ, AOTROU, ra vo start da viken an traoù ac'h eus disklêriet diwar-benn da servijer hag e di, ha gra evel ma ec'h eus lavaret!\n25 Rak te da-unan, va Doue, te ac'h eus disklêriet da'z servijer e savfe un ti dezhañ. Setu perak en deus kredet da servijer pediñ dirazout.\n26 Ha bremañ, AOTROU, te a zo Doue, ha prometet ec'h eus da'z servijer an eurvad-se.\n1 Goude-se, David a drec'has ar Filistined hag a izelaas anezho, hag e tapas Gad hag he c'hêrioù eus dorn ar Filistined.\n2 Trec'hiñ a reas ar Voabiz ivez, hag ar Voabiz a voe sujet gant David, o paeañ un truaj.\n3 David a drec'has Hadarezer roue Zoba war-zu Hamad, pa'z eas da astenn e harzoù etrezek ar stêr Eufratez.\n4 David a gemeras digantañ mil karr, seizh mil marc'heger hag ugent mil troadeg. Troc'hañ a reas jaritelloù ar c'hezeg eus an holl girri, met mirout a reas kant karr.\n5 Ar Siriz eus Damask a zeuas da skoazellañ Hadarezer roue Zoba, ha David a drec'has daou vil Siriad warn-ugent.\n6 David a lakaas ur gwarnizon e Siria eus Damask, hag ar Siriz a voe sujet gant David, o paeañ un truaj. An AOTROU a ziwalle David e pep lec'h ma'z ae.\n8 Degas a reas ivez eus Tibkad hag eus Kun, kêrioù Hadarezer, arem e-leizh. Salomon a reas gantañ ar mor arem, ar c'holonennoù hag al listri arem.\n9 Tohu roue Hamad a ouezas en doa trec'het David holl arme Hadarezer roue Zoba,\n10 hag e kasas Hadoram e vab etrezek ar roue David evit saludiñ anezhañ hag e veuliñ eus m'en doa graet brezel a-enep Hadarezer hag e drec'het. Rak Hadarezer a oa bet en ur brezel kendalc'hus gant Tohu, hag e kasas a bep seurt listri aour, arc'hant hag arem.\n11 Ar roue David a gensakras anezho d'an AOTROU, gant an arc'hant hag an aour en doa degaset eus an holl vroadoù, eus Edom, eus Moab, eus mibien Ammon, eus ar Filistined hag eus Amalek.\n12 Abishai mab Zeruja a drec'has triwec'h mil Edomad e traonienn an Holen,\n13 hag e lakaas gwarnizonoù en Edom, hag an holl Edomiz a voe sujet da Zavid. An AOTROU a ziwalle David e pep lec'h ma'z ae.\n14 David a renas war holl Israel, o tougen barn ha reizhder d'e holl bobl.\n1 Goude-se e varvas Nakash roue mibien Ammon, hag e vab a renas war e lerc'h.\n2 David a lavaras: Madelezhus e vin e-keñver Hanun mab Nakash, rak e dad a zo bet madelezhus em c'heñver. David a gasas kannaded evit e frealziñ diwar-benn e dad. Servijerien David a zeuas da vro mibien Ammon da gavout Hanun, evit e frealziñ.\n3 Met pennoù mibien Ammon a lavaras da Hanun: Ha soñjal a rez e vefe kaset frealzerien gant David evit enoriñ da dad? Ha n'eo ket evit imbourc'hiñ, distrujañ ha spiañ ar vro ez eo deuet e servijerien da'z kavout?\n4 Hag Hanun a dapas servijerien David, a douzas anezho, a droc'has o dilhad dre ar c'hreiz betek krec'h an divorzhed, hag o c'hasas kuit.\n5 Hag e teujod da lavarout da Zavid ar pezh a oa bet graet d'an den-se, hag e kasas tud en arbenn dezho, rak mezhek-tre e oa an dud-se. Ar roue a lavaras dezho: Chomit e Jeriko ken na vo bountet ho parv, ha neuze e tistroiot.\n6 Mibien Ammon a welas e oant bet kasaus e-keñver David. Hanun ha mibien Ammon a gasas mil talant (~ 30 tonenn) arc'hant evit goprañ kirri ha marc'hegerien e-kichen ar Siriz eus Mezopotamia hag ar Siriz eus Maaka ha Zoba.\n7 Hag e c'hoprjont daou vil karr ha tregont, ha roue Maaka hag e bobl a zeuas hag a gampas dirak Medeba. Mibien Ammon en em zastumas eus o c'hêrioù hag a zeuas evit ober brezel.\n9 Mibien Ammon a yeas er-maez hag en em renkas evit an emgann a-dal da zor kêr. Ar rouaned a oa deuet a oa a-du war ar maez.\n10 Joab, o welout e oa an arme troet a-enep dezhañ a-dreñv hag a-raok, a zibabas soudarded a-douez holl re wellañ Israel, hag o renkas a-enep ar Siriz,\n11 hag e roas renerezh an nemorant eus ar bobl da Abishai e vreur, hag o renkas a-enep mibien Ammon.\n12 Hag e lavaras: Mar bez kreñvoc'h egedon ar Siriz, e teui da'm sikour, ha mar bez kreñvoc'h egedout mibien Ammon, me a zeuio da'z sikour.\n14 Neuze Joab hag ar bobl a oa gantañ a dostaas evit stourm a-enep ar Siriz, met ar re-mañ a dec'has kuit dirazañ.\n15 Mibien Ammon, o welout e tec'he ar Siriz, a dec'has kuit int ivez dirak Abishai breur Joab, hag ez ejont e kêr. Joab a zistroas da Jeruzalem.\n16 Ar Siriz, o welout e oant bet trec'het gant Israel, a gasas kannaded da lakaat da zont ar Siriz a oa en tu all d'ar stêr. Shofak penn arme Hadarezer a rene anezho.\n18 Hag ar Siriz a dec'has dirak Israel. David a zistrujas seizh mil karr siriat, daou-ugent mil troadeg a voe lazhet, ha Shofak penn an arme.\n19 Servijerien Hadarezer, o welout e oant bet pilet gant Israel, a reas peoc'h gant David, hag e voent sujet dezhañ. Hag ar Siriz ne fellas ken dezho skoazellañ mibien Ammon.\n1 Ar bloaz war-lerc'h, d'ar c'houlz ma'z a er-maez ar rouaned, Joab a gasas al lod brasañ eus an arme da zistrujañ bro mibien Ammon, hag ez eas da sezizañ Rabba. Met David a chomas e Jeruzalem, ha Joab a bilas Rabba hag a zistrujas anezhi.\n2 David a gemeras ar gurunenn diwar benn o roue, hag e voe kavet e poueze un talant (~ 30 kg) aour, hag e oa enni mein prizius. Lakaet e voe war benn David, a gasas gantañ eus kêr un diwisk bras-meurbet.\n3 Kas a reas gantañ ivez ar bobl a oa enni, hag o lakaas da droc'hañ ha da heskennat gant ogedoù-houarn, bouc'hili hag heskennoù. David a reas evel-se da holl gêrioù mibien Ammon, ha David a zistroas da Jeruzalem gant an holl bobl.\n5 Bez' e voe c'hoazh ur brezel a-enep ar Filistined. Elkanan mab Jair a lazhas Lakmi eus Gad, breur Goliad, a oa koad e c'hoaf evel ur granenn eus ur stern-gwiader.\n6 Bez' e voe c'hoazh ur brezel e Gad, e-lec'h ma en em gavas un den a vent bras, en doa c'hwec'h biz war bep dorn ha war bep troad, pevar warn-ugent en holl. Eñ ivez a oa ganet eus Rafa.\n1 Met Satan en em savas a-enep Israel, hag e vountas David d'ober niveradeg Israel.\n3 Joab a respontas: Ra fello d'an AOTROU kreskiñ e bobl kant gwech kement ha ma'z eo, o roue va aotrou! N'int ket holl servijerien va aotrou? Perak e klask va aotrou kement-se? Perak e vefe Israel tamallet a gement-se?\n4 Met komz ar roue a drec'has war Joab, ha Joab a yeas hag a redas Israel eus ur penn d'egile. Goude e tistroas da Jeruzalem.\n5 Joab a roas da Zavid roll niveradeg ar bobl. Bez' e oa en holl Israel ur milion kant mil den o tennañ ar c'hleze, hag e Juda pevar c'hant dek mil den ha tri-ugent o tennañ ar c'hleze.\n6 N'en doa ket niveret en o zouez Levi ha Benjamin, rak urzh ar roue a oa un euzhusted evit Joab.\n8 Ha David a lavaras da Zoue: Graet em eus ur pec'hed bras oc'h ober an dra-se. Ha bremañ, me az ped, lam direizhder da servijer, rak ent-diskiant em eus en em renet.\n12 Dibab: pe tri bloaz a naonegezh, pe tri miz a ziskar dirak da enebourien, tapet dre gleze da enebourien, pe tri devezh ma vo kleze an AOTROU ha bosenn er vro, hag ael an AOTROU o tistrujañ war holl zouaroù Israel. Ha bremañ dit da welout ar pezh am eus da respont d'an hini en deus va c'haset.\n13 David a respontas da C'had: Me a zo en un enkrez bras. Ra gouezhin bremañ etre daouarn an AOTROU, rak e drugarezioù a zo bras-meurbet, ha ma ne gouezhin ket etre daouarn an dud.\n15 Ha Doue a gasas ivez un ael da zistrujañ Jeruzalem, hag evel ma tistruje, an AOTROU a sellas, hag en doe keuz eus an droug-se, hag e lavaras d'an ael a zistruje: A-walc'h! Tenn bremañ da zorn! Ael an AOTROU en em zalc'he e-kichen leur Ornan ar Jebuzad.\n16 David a savas e zaoulagad hag a welas ael an AOTROU en em zalc'he etre an douar hag an neñvoù, gant e gleze dic'houinet en e zorn astennet war Jeruzalem. David hag an henaourien, goloet a seier, a gouezhas war o dremmoù.\n17 Ha David a lavaras da Zoue: Ha n'eo ket me am eus gourc'hemennet ma vefe graet niveradeg ar bobl? Me am eus pec'het ha graet gwall-fall. Met an deñved-mañ, petra o deus graet? AOTROU va Doue, ra vo da zorn warnon, me az ped, ha war di va zad, ha ra dremeno hep bezañ war da bobl evit skeiñ warno.\n18 Hag ael an AOTROU a lavaras da C'had komz ouzh David, evit ma pignfe David da sevel un aoter d'an AOTROU war leur Ornan ar Jebuzad.\n21 David a zeuas etrezek Ornan, hag Ornan a sellas hag a welas David. Mont a reas er-maez eus al leur, hag e stouas dirak David, e zremm d'an douar.\n22 David a lavaras da Ornan: Ro din lec'h al leur-mañ, hag e savin amañ un aoter d'an AOTROU. Ro din anezhi evit ar priz ma talvez, evit ma vo paouezet ar gouli diwar ar bobl.\n24 Met ar roue David a lavaras da Ornan: Nann, fellout a ra din e brenañ ar pezh a dalvez, rak ne ginnigin ket d'an AOTROU ar pezh a zo dit, ne ginnigin ket ul loskaberzh na goust netra din.\n25 David a roas da Ornan evit al lec'h-se ar pouez a c'hwec'h kant sikl (~ 6 kg) aour.\n26 Ha David a savas eno un aoter d'an AOTROU, hag e kinnigas loskaberzhoù hag aberzhoù a drugarekadennoù, hag e c'halvas an AOTROU, a respontas dezhañ dre an tan a ziskennas eus an neñv war aoter al loskaberzh.\n27 Neuze an AOTROU a gomzas ouzh an ael, a zistroas e gleze en e c'houin.\n28 En amzer-se, pa welas David penaos en doa e selaouet an AOTROU e leur Ornan, ec'h aberzhas eno.\n29 Ha tabernakl an AOTROU, en doa graet Moizez er gouelec'h, hag aoter al loskaberzhoù, a oa en amzer-se war uhellec'h Gabaon.\n30 Met David ne c'helle ket mont dirazi da c'hervel Doue, dre ma oa spouronet dirak kleze ael an AOTROU.\n2 David a c'hourc'hemennas dastum an diavaezidi a oa e bro Israel, hag e kemeras en o zouez benerien da gizellañ mein-ben evit sevel ti Doue.\n3 David a gempennas ivez houarn e-leizh evit tachoù stalafioù an dorojoù hag evit ar c'hraponoù, hag arem e-leizh na c'helled ket pouezañ,\n5 Ha David a lavare: Va mab Salomon a zo yaouank ha tener, hag an ti a zo da sevel d'an AOTROU a zle bezañ savet uhel-meurbet, evit kaout brud ha gloar en holl vroioù. Fellout a ra din eta kempenn evitañ an holl draoù. Hag e kempennas David traoù e-leizh a-raok e varv.\n6 Hag e c'halvas Salomon e vab, hag e c'hourc'hemennas dezhañ sevel un ti d'an AOTROU, Doue Israel.\n7 David a lavaras da Salomon: Va mab, c'hoant am boa me va-unan da sevel un ti da anv an AOTROU va Doue.\n8 Met komz an AOTROU a voe disklêriet din evel-henn: Skuilhet ec'h eus gwad e-leizh, graet ec'h eus brezelioù bras, ne savi ket un ti da'm anv, rak gwad e-leizh ac'h eus skuilhet war an douar dirazon.\n9 Setu, ur mab a vo ganet dit, hag e vo un den a beoc'h, hag e roin dezhañ diskuizh dirak e holl enebourien tro-dro, rak e anv a vo Salomon (= Peoc'hiek), hag e roin ar peoc'h hag ar sioulded da Israel e vuhez-pad.\n10 Eñ eo a savo un ti da'm anv. Eñ a vo evidon ur mab, ha me a vo evitañ un tad, hag e startain tron e rouantelezh war Israel da viken.\n11 Bremañ, va mab, ra vo an AOTROU ganit, evit ma ri berzh ha ma savi ti an AOTROU da Zoue, evel m'en deus lavaret diwar da benn.\n12 Ra roio hepken an AOTROU dit furnez ha skiant, ha ra lakaio ac'hanout da ren war Israel, en ur virout lezenn an AOTROU da Zoue.\n13 Neuze e ri berzh, mard out evezhiek d'ober diouzh ar reolennoù hag ar barnedigezhioù en deus urzhiet an AOTROU da Voizez evit Israel. En em galoneka ha bez kreñv, na spont ket ha na'z pez ket aon.\n14 Setu, em zrubuilhoù em eus kempennet evit ti an AOTROU kant mil talant (~ tri mil tonenn) aour hag ur milion a dalantoù (~ tregont mil tonenn) arc'hant, hag arem hag houarn e-leizh, na c'heller ket pouezañ. Kempennet em eus ivez koad ha mein, hag e lakai ouzhpenn.\n16 An aour, an arc'hant, an arem hag an houarn a zo diniver. Sav ha gra! Ha ra vo an AOTROU ganit!\n18 Ha n'emañ ket an AOTROU ho Toue ganeoc'h? Ha n'en deus ket roet deoc'h diskuizh a bep tu? Rak roet en deus etre va daouarn tud ar vro, hag ar vro a zo sujet dirak an AOTROU ha dirak e bobl.\n19 Bremañ lakait ho kalonoù hag hoc'h ene da glask an AOTROU ho Toue, savit, grit ur santual d'an AOTROU Doue, evit degas arc'h emglev an AOTROU ha listri santel Doue d'an ti a zle bezañ savet da anv an AOTROU.\n3 Niveret e voe al Levited, adalek an oad a dregont vloaz hag uheloc'h. Niveret e voe ar wazed dre benn: eizh mil ha tregont.\n4 Bez' e oa en o zouez pevar mil warn-ugent evit eveshaat ouzh labour ti an AOTROU, c'hwec'h mil evel skribed ha barnerien,\n11 Jahad a oa ar penn, ha Zina an eil. Jeush ha Beria n'o deus ket bet kalz a vibien, setu perak e rejont un ti-tadoù hepken en niveradeg.\n17 Mab Eliezer a voe: Rekabia ar penn. Eliezer n'en deus ket bet mibien all, met mibien Rekabia a voe niverus-meurbet.\n22 Eleazar a varvas hep kaout mibien, met merc'hed en doe. Mibien Kish, o breudeur, a zimezas ganto.\n24 Ar re-se a voe mibien Levi hervez tiez o zadoù, ar pennoù-tadoù hervez o niveradur dre anv, niveret dre benn. Labourat a raent e servij ti an AOTROU, adalek an oad a ugent vloaz hag uheloc'h.\n25 Rak David a lavaras: An AOTROU Doue Israel en deus roet diskuizh d'e bobl, a vo o chom e Jeruzalem da viken,\n26 hag al Levited n'o devo ken da zougen an tabernakl, nag an holl listri evit ar servij.\n27 Hervez urzhioù diwezhañ David, e voe niveret mibien Levi adalek an oad a ugent vloaz hag uheloc'h,\n28 rak o lec'h a oa bezañ e-kichen mibien Aaron evit servij ti an AOTROU; karget e oant eus al leurennoù hag eus ar c'hambroù, eus glanidigezh an holl draoù santel, eus labour ar servij e ti Doue,\n29 eus ar baraoù a ginnig, eus ar flour bleud evit an donezonoù, eus ar bignez hep goell, eus ar pezh a zo poazhet war ar baelon, eus ar pezh a zo kemmesket, eus an holl vuzulioù a endalc'h hag a hirder;\n30 en em zerc'hel a raent bep mintin ha bep abardaez da drugarekaat ha da veuliñ an AOTROU,\n31 kinnig a raent an holl loskaberzhoù d'an AOTROU, d'an deizioù sabad, d'al loarioù nevez, d'ar gouelioù, hervez o niver hag o reolennoù urzhiet, dalc'hmat dirak an AOTROU,\n32 kemer a raent preder gant teltenn an engalv, gant al lec'h santel, gant mibien Aaron o breudeur, evit servij ti an AOTROU.\n2 Met Nadab hag Abihu a varvas a-raok o zad, ha n'o doe mab ebet. Hag Eleazar hag Itamar a voe aberzhourien.\n3 David, gant Zadok a-douez mibien Eleazar hag Akimelek a-douez mibien Itamar, a rannas anezho hervez o c'hargoù en o servij.\n4 En em gavout a reas e-touez mibien Eleazar muioc'h a bennoù eget e-touez mibien Itamar, hag e voent rannet evel-se: pennoù tiez o zadoù evit mibien Eleazar, c'hwezek; pennoù tiez o zadoù evit mibien Itamar, eizh.\n5 Rannet e voent dre ar sord, an eil re gant ar re all, rak bez' e oa gouarnourien ar santual ha gouarnourien ti Doue a-douez mibien Eleazar hag a-douez mibien Itamar.\n6 Shemaja mab Natanael, ar skrib, eus meuriad Levi, a verkas anezho dirak ar roue hag ar briñsed, dirak Zadok an aberzhour, Akimelek mab Abiatar, ha dirak pennoù-tadoù an aberzhourien hag al Levited. Un ti tadel a voe tennet d'ar sord evit Eleazar, hag unan all a voe tennet evit Itamar.\n9 ar pempvet da Valkija, ar c'hwec'hvet da Vijamin,\n14 ar pemzekvet da Vilga, ar c'hwezekvet da Immer,\n15 ar seitekvet da Hezir, an triwec'hvet da Hapizez,\n17 an unanvet warn-ugent da Jakin, an eil warn-ugent da C'hamul,\n19 Evel-se e voent renket evit o servij, evit mont da di an AOTROU, hervez ar reolenn lakaet gant Aaron o zad, evel m'en doa gourc'hemennet dezhañ an AOTROU Doue Israel.\n28 eus Makli: Eleazar ha n'en doe mab ebet;\n31 Int ivez, evel o breudeur mibien Aaron, a dennas d'ar sord dirak ar roue David, Zadok, Akimelek, ha pennoù-tadoù an aberzhourien hag al Levited. Hag evel-se e voe, evit ur penn tadoù hag evit an disterañ eus e vreudeur.\n1 David ha pennoù an arme a lakaas a-du, evit ar servij, a-douez mibien Azaf, Heman ha Jedutun, ar re a oa profeded gant telennoù, gant lourennoù ha gant simbalennoù. Ha setu niver an dud implijet evit ar servij-se, hervez o c'harg:\n3 eus Jedutun: mibien Jedutun: Gedalia, Zeri, Izaia, Hashabia, Matitia, Shimei, c'hwec'h anezho, dindan urzh o zad Jedutun a brofede gant an delenn evit trugarekaat ha meuliñ an AOTROU;\n5 an holl re-se a oa mibien Heman, gwelour ar roue evit ober seniñ ar c'horn hervez urzh Doue. Doue en doa roet da Heman pevarzek mab ha teir merc'h.\n6 An holl re-se a oa dindan urzh o zadoù evit ar c'han e ti an AOTROU, gant simbalennoù, lourennoù ha telennoù, evit servij ti Doue. Azaf, Jedutun hag Heman a oa dindan urzhioù ar roue.\n7 Hag e oa o niver, gant o breudeur desket da ganañ d'an AOTROU, holl anezho ampart: daou c'hant eizh ha pevar-ugent.\n8 Hag e tennjont d'ar sord evit o c'hargoù, re vihan ha re vras, mistri ha diskibien.\n9 Ar sord kentañ a zegouezhas evit Azaf da Jozef; an eil da C'hedalia, eñ gant e vreudeur hag e vibien, daouzek;\n13 ar c'hwec'hvet da Vukkija, gant e vibien hag e vreudeur, daouzek;\n23 ar c'hwezekvet da Hanania, gant e vibien hag e vreudeur, daouzek;\n25 an triwec'hvet da Hanani, gant e vibien hag e vreudeur, daouzek;\n29 an eil warn-ugent da C'hildatti, gant e vibien hag e vreudeur, daouzek;\n2 Mibien Meshelemia a voe: Zakaria ar c'hentañ-ganet, Jediael an eil, Zebadia an trede, Jatniel ar pevare,\n3 Elam ar pempvet, Jokanan ar c'hwec'hvet, Eljoenai ar seizhvet.\n4 Mibien Obed-Edom a voe: Shemaja ar c'hentañ-ganet, Jozabad an eil, Joak an trede, Sakar ar pevare, Nataneel ar pempvet,\n5 Amiel ar c'hwec'hvet, Isakar ar seizhvet, Peultai an eizhvet, rak Doue en doa e venniget.\n8 An holl re-se a oa eus mibien Obed-Edom. Int, o mibien hag o breudeur a oa tud kadarn, leun a nerzh evit ar servij; bez' e oant daou ha tri-ugent eus Obed-Edom.\n9 Mibien Meshelemia gant e vreudeur, tud kadarn, a oa triwec'h.\n10 Mibien Hosa, a-douez mibien Merari, a voe: Shimri ar penn, lakaet da benn gant e dad daoust ma ne oa ket ar c'hentañ-ganet,\n12 D'ar c'hevrennoù-se a borzhierien, da bennoù an dud-se ha d'o breudeur, e voe roet kargoù evit servij ti an AOTROU.\n13 Hag e tennjont d'ar sord, re vihan ha re vras, hervez tiez o zadoù, evit pep dor.\n14 Tu ar sav-heol a zo kouezhet gant Shelemia dre ar sord. Tennañ a rejont d'ar sord evit Zakaria e vab, a oa ur c'huzulier fur, hag eo kouezhet gantañ tu an hanternoz dre ar sord.\n15 Tu ar c'hreisteiz a zo kouezhet gant Obed-Edom, ha ti-dastum gant e vibien.\n16 Gant Shuppim hag Hosa eo kouezhet tu ar c'huzh-heol, gant dor Shalleked war an hent a bign, ur gward dirak egile.\n17 Bez' e oa ouzh ar sav-heol c'hwec'h Leviad, ouzh an hanternoz bemdez pevar, ouzh ar c'hreisteiz bemdez pevar, e pep hini eus an daou di-dastum daou,\n18 ouzh ar c'huzh-heol war-zu Parbar pevar etrezek an hent ha daou e Parbar.\n21 A-douez mibien Laadan, mibien ar C'hershonited o tont eus Laadan, a-douez pennoù-tadoù eus Laadan ar Gershonad, Jehieli,\n26 Shelomid hag e vreudeur eo ar re hag a oa lakaet war deñzorioù an traoù santel en doa gouestlet ar roue David, ar pennoù-tadoù, pennoù ar milieroù hag ar c'hantoù, hag ofiserien an arme;\n27 gouestlet o doa an traoù-se a zeue eus ar brezelioù hag eus ar preizhoù evit kenderc'hel ti an AOTROU.\n30 A-douez an Hebronited, Hashabia hag e vreudeur, tud kadarn en niver a vil seizh kant, a eveshae war Israel en tu-mañ d'ar Jordan, ouzh ar c'huzh-heol, evit holl labour an AOTROU hag evit servij ar roue.\n32 E vreudeur, tud kadarn, a voe daou vil seizh kant penn tadoù. Ar roue David a lakaas anezho war ar Rubeniz, ar C'hadiz hag hanter-veuriad Manase, evit holl labour Doue hag evit servij ar roue.\n1 Mibien Israel hervez o niveradur, pennoù-tadoù, pennoù a vilieroù hag a gantoù, hag o ofiserien a oa e servij ar roue evit kement a selle ouzh ar c'hevrennoù, ar re a zeue e-barzh hag ar re a yae kuit, miz goude miz e-pad holl mizioù ar bloaz, pep kevrenn o vezañ pevar mil den warn-ugent.\n6 ar Benaja-mañ a oa kalonek e-touez an tregont, hag a-us d'an tregont; en e gevrenn e oa Amizadab e vab.\n7 Ar pevare, evit ar pevare miz, a oa Asael breur Joab, ha Zebadia e vab war e lerc'h; hag e gevrenn he doa pevar mil den warn-ugent.\n9 Ar c'hwec'hvet, evit ar c'hwec'hvet miz, a oa Ira mab Ikkesh; hag e gevrenn he doa pevar mil den warn-ugent.\n23 David ne reas ket niveradeg an Israeliz adalek an oad a ugent vloaz hag izeloc'h, rak an AOTROU en doa lavaret e kreskfe Israel evel stered an neñvoù.\n24 Joab mab Zeruja en doa staget gant o niveradeg, met n'echuas ket rak ar gounnar a zeuas war Israel en abeg da-se. Hag o niver ne oa ket kontet e niveradeg Danevelloù ar roue David.\n25 Azmaved mab Adiel a oa lakaet war deñzorioù ar roue; Jonatan mab Ozia war an tiez-dastum a oa war ar maez, er c'hêrioù, er c'hêriadennoù hag er c'hreñvlec'hioù;\n30 Obil an Ismaelad war ar c'hañvaled; Jekdia ar Meronotiad war an azenezed;\n31 Jaziz an Hagareniad war an deñved. An holl re-se a oa melestrourien ar madoù a oa d'ar roue David.\n1 David a zastumas e Jeruzalem holl bennoù Israel, pennoù ar meuriadoù, pennoù ar c'hevrennoù a servije ar roue, ar pennoù a vilieroù, ar pennoù a gantoù, ar re a velestre holl vadoù hag holl dropelloù ar roue, e vibien, ar spazhidi, an dud kadarn hag ar vrezelourien galonek.\n2 Hag ar roue David a savas war e dreid hag a lavaras: Va breudeur ha va fobl, selaouit-me! C'hoant am boa da sevel un ti diskuizh da arc'h emglev an AOTROU, hag evit skabell treid hon Doue, ha prest e oan d'ober.\n3 Met Doue en deus lavaret din: Ne savi ket un ti da'm anv, dre ma'z out un den a vrezel ha gwad ac'h eus skuilhet.\n7 Ha me a startaio e rouantelezh da viken, ma en em stag d'ober hervez va gourc'hemennoù ha va barnedigezhioù evel hiziv.\n8 Bremañ eta, dirak daoulagad holl Israel, bodadeg an AOTROU, ha dirak hon Doue a glev, mirit ha klaskit holl c'hourc'hemennoù an AOTROU ho Toue, evit ma perc'hennot ar vro vat-mañ, ha ma roiot anezhi da hêrezh d'ho mibien war ho lerc'h da viken.\n11 David a roas da Salomon e vab skouer ar porched, ar savadurioù, ar c'hambroù-teñzor, ar c'hambroù uhel, ar c'hambroù-diabarzh hag al lec'h-a-drugarez;\n14 reiñ a reas an traoù-aour gant ar pouez a aour evit holl listri a bep servij, an traoù-arc'hant gant ar pouez evit holl listri a bep servij;\n15 reiñ a reas ar pouez eus ar c'hantolorioù aour hag eus o lampoù aour gant pouez pep kantolor hag e lampoù, pouez ar c'hantolorioù arc'hant gant pouez pep kantolor hag e lampoù, hervez implij pep kantolor;\n16 reiñ a reas an aour dre bouez evit taolioù baraoù a ginnig, evit pep taol, an arc'hant evit an taolioù arc'hant,\n17 aour glan evit ar fourchetezioù, ar c'hirinoù, an hanafoù, hag evit al listri aour gant pouez pep lestr, ha gant pouez pep lestr arc'hant;\n18 aour puraet dre bouez evit aoter an ezañs; reiñ a reas skouer ar c'harr hag ar cherubined aour a astenne o eskell hag a c'holoe arc'h emglev an AOTROU.\n20 David a lavaras eta da Salomon: En em galoneka ha bez kreñv, ha dit da labourat; na spont ket ha na'z pez ket aon, rak an AOTROU Doue, va Doue, a vo ganit, ne zilaosko ket ac'hanout, ne zilezo ket ac'hanout, ken na vo echuet ganit an holl labour evit servij ti an AOTROU.\n21 Ha setu kevrennoù an aberzhourien hag al Levited a zo evit holl servij ti Doue. Ha bez' e vo ganit evit an holl labour-se an holl dud a-youl-vat, ampart evit servijoù a bep seurt, hag ar pennoù hag an holl bobl prest d'ober kement a lavari.\n1 Hag ar roue David a lavaras d'an holl vodadeg: Va mab Salomon, an hini hepken dibabet gant Doue, a zo yaouank ha tener, hag al labour a zo bras, rak ar palez n'eo ket evit un den, met evit an AOTROU Doue.\n2 Kempennet em eus gant va holl c'halloud, evit ti va Doue, aour evit ar pezh a vo en aour, arc'hant evit ar pezh a vo en arc'hant, arem evit ar pezh a vo en arem, houarn evit ar pezh a vo en houarn, koad evit ar pezh a vo e koad, mein-oniks, mein da ensterniañ, mein-skarboukl, mein a lies liv, mein prizius a bep seurt, marbr gwenn e-leizh.\n3 Ha c'hoazh, em c'harantez evit ti va Doue, e roan evit ti va Doue, ouzhpenn an holl draoù am eus kempennet evit ti ar santual, aour hag arc'hant eus va zeñzor din va-unan:\n4 tri mil talant (~ 90 tonenn) aour, aour eus Ofir, ha seizh mil talant (~ 210 tonenn) arc'hant puraet, evit goleiñ speurioù an ti,\n5 an aour evit ar pezh a vo en aour, an arc'hant evit ar pezh a vo en arc'hant, evit pep labour a vo graet dre zaouarn ar vicherourien. Piv a fell dezhañ kinnig hiziv profoù a-youl-vat d'an AOTROU?\n6 Ar pennoù tadoù, pennoù meuriadoù Israel, pennoù ar milieroù hag ar c'hantoù, hag ar re a rene labourioù ar roue, a reas profoù a-youl-vat.\n7 Reiñ a rejont evit servij ti Doue pemp mil talant (~ 150 tonenn) ha dek mil drakm (~ 40 kg) aour, dek mil talant (~ 300 tonenn) arc'hant, triwec'h mil talant (~ 540 tonenn) arem, kant mil talant (~ 3000 tonenn) houarn.\n9 Ar bobl a voe laouen gant ar profoù a-youl-vat-se, rak ober a raent a-greiz o c'halon o frofoù a-youl-vat d'an AOTROU. Hag ar roue David a voe laouen-kenañ ivez.\n11 Dit-te, AOTROU, eo ar vrasted, an nerzh, ar c'hloar, ar beurbadelezh hag ar veurdez, rak kement a zo en neñvoù ha war an douar a zo dit. Dit-te, AOTROU, eo ar rouantelezh, ha te en em sav e pennroue dreist pep tra.\n12 Ar binvidigezh hag an enor a zeu ac'hanout, mestr ez out war bep tra, an nerzh hag ar galloud a zo ez torn, ha da zorn eo a gresk hag a starta an holl draoù.\n13 Bremañ, hon Doue, e trugarekaomp ac'hanout hag e veulomp da anv glorius.\n14 Rak piv on ha petra eo va fobl evit kaout ar galloud da brofañ a-youl-vat evel-se? Rak pep tra a zeu ac'hanout, hag eus da zorn e teu ar pezh a ginnigomp dit.\n15 Diavaezidi ez omp dirazout, hag ostizidi, evel hon tadoù. Hon deizioù war an douar a zo evel ar skeud, ha n'eus esperañs ebet.\n16 AOTROU hon Doue, eus da zorn e teu an holl fonnusted-se hon eus kempennet evit sevel un ti da'z anv santel, ha pep tra a zo dit.\n17 Gouzout a ran, va Doue, e furchez ar galon hag e kavez plijadur en eeunder. En eeunder va c'halon eo em eus kinniget a-youl-vat an holl draoù-se, ha gwelet em eus gant levenez da bobl en em gav amañ, kinnig dit profoù a-youl-vat.\n18 AOTROU, Doue Abraham, Izaak hag Israel, hon tadoù, mir da viken doug ar soñjoù-se e kalon da bobl, ha starta o c'halon ennout.\n19 Ro ivez ur galon eeun da Salomon va mab, evit mirout da c'hourc'hemennoù, da destenioù ha da lezennoù, evit seveniñ an holl draoù-se, hag evit sevel ar palez am eus kempennet.\n20 Ha David a lavaras d'an holl vodadeg: Bennigit an AOTROU ho Toue! Hag an holl vodadeg a vennigas an AOTROU, Doue o zadoù. Hag e plegjont hag e stoujont dirak an AOTROU ha dirak ar roue.\n21 An deiz war-lerc'h ec'h aberzhjont aberzhoù d'an AOTROU, hag e kinnigjont loskaberzhoù d'an AOTROU: mil kole, mil tourz, mil oan, gant o evadkinnigoù, hag aberzhoù e-leizh evit holl Israel.\n22 Debriñ hag evañ a rejont en deiz-se dirak an AOTROU gant ul levenez vras. Hag ec'h embannjont roue evit an eil gwech Salomon mab David. E oleviñ a rejont dirak an AOTROU evel rener, ha Zadok evel aberzhour.\n23 Salomon a azezas eta war dron an AOTROU evel roue, e lec'h David e dad, hag e reas berzh, hag holl Israel a sente outañ.\n24 An holl bennoù, hag an dud kadarn, hag holl vibien ar roue David zoken a asantas da blegañ d'ar roue Salomon.\n25 Hag an AOTROU a savas Salomon uhel-tre dirak holl Israel, hag a roas dezhañ ur splannder roueel, evel n'o doa bet a-raok dezhañ roue ebet en Israel.\n28 Mervel a reas en ur gozhni vras, gwalc’het a zeizioù, a binvidigezhioù hag a c'hloar. Ha Salomon e vab a renas en e lec'h.\n30 gant e holl ren ha galloud, hag ar pezh a c'hoarvezas en e amzer, ken en Israel evel en holl rouantelezhioù ar broioù all.


Hurepoix – tammou berr\nPell doc’h Breizh, e korn-bro Pariz, on bet é chom a-hed gozik razh ma amzer a-c’houde ma oan em seitek vlez, a pa oan aet àr ma studi àr-lerc’h ar “bachot”. E-pad pemp blez hepken ‘meus bevet e lec’h ‘rall : unan é verdeiñ àr vorzh ar Jeanne d’Arc, daou é labourat en Arsenal e Toulon ha daou e Breizh, etre 2014 ha 2016, é c’hortoz hon ti nevez, goude bout gwerzhet an hani kozh. Daou vlezad bourrus ha re verr, ‘meus tremenet e Sant-Feliber e Bro An Alre, eh adsoubiñ er Vro. Dre forzh daremprediñ abadennoù Kerlenn Sten Kidna ha lenn skridoù skrivagnerion a Vro Gwened emañ daet ma zammig brezhoneg KLT da vout levezonet get gwenedeg.\nSetu-me divroet a-hed gozik razh ma buhez den en oad, koulz lavaret. Setu daet c’hoant din da ouiet penn da gwriziennoù hag istor ar c’horn-bro lec’h ma vezan é chom. Ha me é klask gouiet penn d’ar broioù kozh.\nGwallgaset e oa bet ar re-se e Bro-C’hall get an Dispac’h Bras. Hag er c’hornad Enez-Frañs-mañ emaint debret get Pariz-Bras tamm-ha-tamm. Neoazh roudoù Hurepoix a vez kavet amañ c’hoazh. Hag eñ kozh-bras.\nEn e greiz, reve ur gartenn gozh, àr e vevenn, reve douaronierion kêr Limours, emañ La Norville, ar gêrig lec’h mah omp é chom.\n10. Du 2017 yann a\nUr wir Normandez →


Proviñs Brabant an Hanternoz\n- Dour 76,3 km²\n- Stankter ar boblañs 6.549\nUr gumun hag ur gêr e su an Izelvroioù eo Baarle-Nassau.\nHarzoù korvigellek zo etre Baarle-Hertog ha Baarle-Nassau en Izelvroioù. En holl ez eus 24 rann douar distag disheñvel. Ouzhpenn an tamm brasañ (anvet Zondereigen) lec’hiet e hanternoz kêr velgat Merksplas, ez eus 20 sankenn belgiat diavaez en Izelvroioù ha 3 all war an harzoù etre an Izelvroioù ha Belgia. Seizh sankenn diavaez nederlandat zo ivez e-diabarzh sankennoù diavaez Belgia. C’hwec’h anezho zo en hini vrasañ hag ar seizhvet en eil vrasañ. Un eizhvet sankenn diavaez nederlandat a gaver e Zondereigen ivez.\nLec’hienn ofisiel (e nederlandeg)\nLuc’hskeudennoù eus Baarle-Nassau/Hertog\nAdtapet diwar « https://br.wikipedia.org/w/index.php?title=Baarle-Nassau&oldid=1942099 »


Saints Row (heuliad c'hoarioù video) - Wikipedia\nSaints Row (heuliad c'hoarioù video)\nSaints Row Undercover - C'hoari nullet\nSaint Row - 29 a viz Eost 2006\nSaints Row a zo un heuliad c’hoarioù video doare gwezh-avantur en ur bed digor krouet gant ar studio Volition hag embannet a-benn bremañ gant Deep Silver.\nE-pad an E3 e 2011 - Bruderezh d'ar c'hoari Saints Row The Third\nIstor ar c’hoari a zo hini ur gang Amerikan anvet ar Third Street Saints, ‘pezh a ro anv an heuliad c’hoarioù. An doare da c’hoari pe gameplay a zo unan doare frank pe bed digor dre an doare c’hoari hag a zo kemmesk etre unan nann linenneg ha gwezh-avantur gant ul lodenn redadeg. An heuliad a zo brudet dre an tu farsus d’ar c’hoarioù. Istorioù an heuliad c’hoarioù video a zo bet skrivet evel istorioù farsus gant liammoù ouzh ar sevenadur poblek : adkemerioù troet gant ar fent, gwazoniezhoù pe c’hoazh luadennoù. Goude bezañ bet echuet gant ar c’hoari video Red Faction II e fin ar bloavezh 2002, ar sevenerien eus an embregerezh Volition o devoa staget gant al labour war ur c’hoari nevez anvet Saints Row. Embannet e oa bet ar c’hentañ c’hoari diazez d’an heulienn e 2006 ha degemeret mat gant ar buruteladennerien hag o kaout berzh mat gant ar werzhadennoù.\nE 2008 e oa bet embannet an eil tamm d’an heuliad anvet Saints Row 2, degemeret e oa bet mat evel an hini gentañ d’an heuliad ha berzh mat a reas da geñver gwerzh betek muioc’h c’hoazh evit e hendad. An trede lodenn d’an heuliad anvet, Saints Row: The Third a oa bet embannet d’ar 15 a viz Du 2011. Ar pevare tamm, Saints Row IV a zo bet embannet d’an 20 a viz Eost 2013, gant un ouzhpennadur doare standalone anvet Gat out of Hell embannet d’an 20 a viz Genver 2015 e Norzh-Amerika ha d’an 23 a viz Genver 2015 en Europa. E miz Gwengolo 2013, an Heuliad c’hoarioù video Saint Row a oa bet gwerzhet ouzhpenn da 13 million skouerenn, ar pezh a lak an heuliad da vezañ unan eus ar re gwerzhet ar muiañ e bed ar c’hoarioù video. Alies e vez keñveriet gant an heuliad c’hoarioù video Grand Theft Auto (GTA).\nLodennoù d'an heuliad c'hoarioù Saints Row\n2006 Saints Row Netra X360 Netra Volition Netra\n2008 Saints Row 2 Windows, Linux, SteamOS X360, PS3 Netra Volition CD Projekt (PC port)\n2010 Saints Row Undercover C'hoari nullet  Netra PSP Netra Volition Netra\n2011 Saints Row: The Third Windows, Linux, SteamOS X360, PS3 Netra Volition Netra\n2013 Saints Row IV Windows, Linux, SteamOS X360, PS3 Xbox One, PS4 Volition High Voltage Software (Re-Elected, DLC)\nSoñjet e oa bet da sevel ur c'hoari anvet Saints Row Undercover war PSP met nullet e voe er bloavezh 2010. An tu a zo bet roet d'e bellgargañ digoust er bloavezh 2016 gant ar studio Volition. \nSaint Row (heuliad c'hoarioù video)\nSaints Row • Saints Row 2 • Saints Row Undercover (c'hoari nullet) • Saints Row: The Third • Saints Row IV • Gat out of Hell\nJulius Little • Johnny Gat • Shaundi • Pierce Washington • Carlos • Zimos • Professor Genki\n3rd Street Saints • Los Carnales • the Vice Kings • the Westside Rollerz • Ultor Corporation • Sons of Samedi • Brotherhood • The Ronin\n↑ (en) 28/01/2016 Lec'hienn gamespot.com gant Mat Paget "An tu a zo deoc'h a-benn bremañ da c'hoari da Saints Row ar c'hoari PSP nullet"\n↑ (fr) 01/02/2016 Lec'hienn Clubic.com gant Audrey Oeillet "Saints Row Undercover, ur c'hoari PSP chomet diembann, kinniget digoust da bellgargañ"\nAdtapet diwar « https://br.wikipedia.org/w/index.php?title=Saints_Row_(heuliad_c%27hoarioù_video)&oldid=1851789 »


Toullañ an abrant - Wikipedia\nToullañ an abrant\nToullañ an abrant zo un doare toullgorferezh. Toullet e vez an abrant evit gallout plantañ ur bravig ennañ, a c'hell bezañ ur varrennig pe ur walennig.\nPeurliesañ e vez toullet an abrant a-serzh, a-us da gorn diavaez al lagad, met toullañ an abrant a c'heller n'eus forzh pelec'h en e hed. Gwelloc'h toullañ a-veskell avat evit a-blaen, eus an nec'h d'an traoñ, evit ma vanfe ar bravig peg ouzh an abrant.\nEtre 6 ha 8 sizhunvezh e pad ar maread-pareañ, ha peurliesañ ne sav kudenn yec'hed ebet diwar an doare toullkorfadur-mañ.\nUn doare toullgorferezh a-vremañ an hini eo, dres evel an darn vrasañ eus an doareoù toullgorfañ war-c'horre all.\nPennadoù kar:[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Toullañ_an_abrant&oldid=1658993 »\nKemmoù diwezhañ degaset d'ar bajenn-mañ d'an 27 Eos 2015, da 14:14.


Er hombat spirituel/Chapistre 05 - Wikimammenn\nEr hombat spirituel/Chapistre 05\n◄ Penaus é èll un dein hanàouit en dès er gùir difiance a nehou é hunan hac er gùir confiance é Doué. Hilleih en hum drompe é quemer en dougeance aveit ur vertu. Aviseu aral forh profitabl eveit en devout en difiance a hanomp hun hunan hac er gonfiance é Doué. ►\nUN drompereah forh quemune é hoah chongeal éma ag er vertu é ta en dougeance hac en trouble-zé e santer goudé er péhet. Rac a bout en hum gave ur certén anquin benac guet en néhance e heli er péhet, n’en da neoah nemeit ag en orgueil, ag er brésomption en dès un dein dré er gonfiance rai vras en dès bet én é nerh. Un dein enta pehani é chongeal bout vertuus bras, e zisprise en tantationeu, a pen da dehou hanàouit dré experiance éma fragil ha péhour èl er reral, ean e sèl el lam en dès bet èl un dra souéhus, hac é uélet tout é harpeu discaret a querh, ean hum abandonne d’en anquin ha d’en disespoër.\nEr malheur-zé n’arriue jamæs guet en ineanneu humble peré ne fie quet én hé hou hunan, ha peré e harp é Doué hemp quin : car a p’ou dès manquet, n’en dint na souéhet na troublet a guement-cé, rac dré er secour ag er splander ou dès a ziarluè, int e uél splan é ma quement-cé un effet a ou imperfection hac a ou fragilité.\nAdtapet diwar « https://br.wikisource.org/w/index.php?title=Er_hombat_spirituel/Chapistre_05&oldid=101733 »\nKemm diwezhañ d'an 12 Mae 2017 da 16:20\nKemmoù diwezhañ degaset d'ar bajenn-mañ d'an 12 Mae 2017, da 16:20.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/234 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/234\nACTOU AN EBESTEL, I.\ne-pad ma save d’an neac’h, daou zen gwisket en gwenn (11) en em brezantaz dezhe, hag a lavaraz : Tud a C’halile, perag e choumit-hu aze da zellet ouz an env ? Ar Jesus-se, pehini a zo bet savet diganeoc’h en env, a zistroio er memeus doare ma hoc’h euz gwelet anezhan o sevel d’an env.\n(12) Neuze e tistrojont da Jerusalem, euz ar menez a c’halver Olived, pehini a zo eur sabbat bale euz a Jerusalem. (13) Ha pa oent en em gavet, e pignjont er gambr huella e pe leac’h e choume Per, Jakes, Ian, Andre, Philip, Thomas, Bartheleme, Maze, Jakes, mab Alphe, Simon Zelotes, ha Jud, breur Jakes. (14) Ar re-man holl a gendalc’he a-unvan er beden hag er supplication, gant ar gragez, ha Mari, mam Jesus, ha gant he vreudeur.\n(15) En deiziou-ze, Per, o sevel e-kreiz an diskibien, a oa dastumet assambles e niver a c’houec’h-ugent den, pe var-dro, a lavaraz dezhe :\n(16) Tud breudeur, red e oa ma vije accomplisset ar pez a zo bet profetiset gant ar Spered-Santel dre c’henou David, divarben Judas, pehini a zo bet rener ar re ho deuz kemeret Jesus. (17) Rag hennes a oa unan ac’hanomp, hag he lod hen deuz bet er garg-man.\n(18) Mes prenet hen deuz eur park gant arc’hant he dorfet, hag o veza en em daolet d’an traon, ez eo bet freuzet dre he greiz, hag he holl entraillou a zo deuet er meaz euz anezhan. (19) (Kement-man a zo bet anavezet gant holl habitanted Jerusalem, en hevelep doare m’az eo bet galvet ar park-se, en ho langach ho-unan, Akeldama, da lavaret eo, Park ar goad.) (20) Rag scrivet eo e levr ar Salmou : Ra zeuio he di da veza dezert, ha ra na vezo den o choum enhan ; ha : Ra gemero unan all he garg.\n(21) Red eo eta e teufe unan, a-douez ar re a zo bet ganeomp e-pad an holl amzer ma hen deuz bevet Jesus en hon touez, (22) adaleg badiziant Ian, beteg an deiz ma eo bet an Aotrou kemeret diganeomp, da veza test assambles ganeomp euz he resurrection.\n(23) Neuze e prezantjont daou : Josef, hanvet Barsabas, lez-hanvet Just, ha Matthias. (24) Hag en eur bedi, e leverjont : Te, Aotrou, hag a anavez calonou an holl, diskouez deomp pehini euz an daou-man ec’h euz choazet ; (25) evit ma hen devezo lod er garg hag en abostolach hen deuz Judas\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/234&oldid=125342 »


Journal de Renaud Camus, samedi 8 mars 1986\ncréée le mardi 14 octobre 2014, 11 h 22\nmodifiée le mardi 20 janvier 2015, 9 h 13Samedi 8 mars 1986, 10 heures du matin. Les prisonniers du Pincio : hier soir, je voulais aller entendre le Quatuor de Tokyo à l’Auditorium ~~~ ~~~ ~~~~~~~~~~~~~, ~~~~~~~ ~~~~~~-~~~~~~~ ; ~~~~, ~~~~~~~~~~~ ~~~ ~~~~~~~ ~~~ ~~~~~ ~~~~~ ~~~ ~~~~~~~~ : le système de ~~~~~ ~~~~ ~~~~~~~~~ ~~~ ~~~~~~~~~~~~~ ~~~~~. ~~’~~~ ~~~~~~ ~~~~~~~~~~~~~~ ~~ ~~~~~~~~ ~~~~ ~~~~~~~~, ~~’~~~~ ~~~~~~~ ~~ ~~’~~~~~~, ~~~ ~~~~~. ~~~ ~~~~~~~ ~~’~~~ ~~~ ~~~~~~~~ ~~~~~ ~~~~, ~~~~~ voir Apostrophes et Le Million.\nJacques Laurent ~~’~~~~~~~~ ~~~~~~~~~~~~~~~, ~~~~~ ~~~ ~~’~~~~ ~~~~ ~~~~~. ~~~~~~, ~~~, dans Le Monde d’hier, ~~~~~~~-~~~~~~~~, ~~~~~ ~~~ ~~~~~ ~~~~~~ ~~~~ de La ~~~~~~~~~ ~~~ Wagram, ~~~ ~~~~~~~ ~~~~~~~~, ~~~~~~ ~~~~~~ ~~~ chef-d’œuvre. Un instinct ~~’~~~~~~~~~ ~~’~~ ~~~~~~~. ~~~ ~~~~~~~~, ~~~~ ~~’~~~~ ~~~~ ~~~~~~~~~~~~~, ~~~ ~~~ ~~~~~~~ ~~~~~~~~ ~~~~~ ~~~ ~~~~~~ ~~~~~~~~~. ~~’~~~~ ~~~~ ~~~~~~~~~ ~~~ ~~~~~~~, ~~~ ~~~~ ~~~ ~~~~~~~ ~~~~~~~, bien entendu, car ~~~ ~~’~~~ ~~~~~~~ ~~~ ~~~~~~~~. ~~~ ~~~~~~~~~ ~~~ ~~~~ ~~~~~~~~~~, ~~~ ~~~~~, ~~~ ~~’~~~~~~~ ~~~~~~~~~~~, ~~~’~~~ ~~~~ ~~~~~~~ ~~~~~~~~~, ~~~ ~~’~~~~~~~ de Sphinx, ~~~~~ ~~~~~~~~, ~~~~ ~~~~~~ ~~~~ invités.\nLe Million a bien ~~~ ~~~~~~ ~~~~~~~, ~~~~~ ~~~~~ ~~~ ~~~~~ ~~~~~ ~~~~~~~~~~~. ~~~ ~~~~~~~~ ~~~~~~~~ ~~ ~~~~~ ~~~~~~~~~~~~~ ~~~~~~~, ~~~~~~~ ~~~~ ~~~ ~~~~~ ~~~~ ~~~~~ lâche.\n10 ~~~~~~~ ~~~ demie. Charmante explication : trop ~~~ ~~~~~ ~~~~~~ ~~~ ~~~~~~~~~~~~~ ~~~ ~~~~~ ~~~~ ~~~~~~~~ ~~ ~~’~~~~~~~~~ ~~~ ~~~ ~~~~~ ~~~ ~~~-~~~~~~~, ~~~ ~~’~~ ~~~~~~~. ~~~~~ ~~~~~~~~~ ~~’~~ ~~~~~ ~~~~ ~~~ ~~~~~~~~~ ~~~~ pensionnaires. Bartók et ~~~~~ ~~~~~~~~ ~~~ ~~~~~~~~~~ ~~~ ~~~~~~~~ ~~~ ~~~~~~… ~~~~ ~~~~ ~~~~~~~~~ ~~~~ ~~~~ ~~~~~~~~~ ~~~~~~ ~~~ ~~~~~~~~ ~~~ ~~~~ ~~~~~~~~~~ ~~’~~~~~~~~ ~~~~~~~~~ ~~~~~~~~~~ !


Journal de Renaud Camus, mercredi 11 avril 2018\ncréée le vendredi 13 avril 2018, 0 h 47\nmodifiée le vendredi 13 avril 2018, 0 h 57Plieux, mercredi 11 avril 2018, une heure et demie du matin. Je ne sors pas de la stupéfaction où me plonge le manque de solidarité et d’entraide, ~~~~~~ ~~~~ ~~~~~~~~~~~~~~, ~~~~ ~~~~~~~~~~~ ~~~ ~~~~ ~~~~~~~~~~~~~ ~~~ ~~~ ~~~~~~~~~~~ ~~ ~~’~~~~~~~~~ ~~~~~~~~~~~. Je ne réclame ~~~~~~~ ~~~~ ~~’~~~~~~, ~~~~~ ~~~~~~~ ~~~~~~ ~~~~~~~ ~~~ ~~~~~~, ~~~ ~~~~~ ~~~~~ ~~~~~~~~~~~ ~~~~ ~~~~ ~~~~ ~~~~~~~ ! ~~~ ~~~ ~~~~~~~ ~~~ facile…\nUn ~~~~~~~~ ~~~~ ~~~ ~~~~~~~, ~~~~~ vraiment parmi des ~~~~~~~~~ ~~’~~~~~~~, ~~~~ ~~~~~~ ~~~ ~~~~~~~ ~~~~~~~~~ ~~~ ~~~ ~~~~~ ~~~~~~~~~~. ~~~ ~~~~~~~ ~~ ~~~~~~~~~~ ~~~~~ ~~~~~~~~~ ~~’~~~~~~~~~~~~~ ~~~ ~~~ ~~~~~~~ ~~~ ~~~~~ ~~~~ ~~~~ ~~~~~~~ ~~~~~~~~~~~~~~ par des centaines ~~~ ~~~~~~~~~ ~~~ ~~~~~~~~~~. ~~~ ~~~~~~~, ~~~ ~~~~~~, ~~~’~~~ ~~’~~~~~~~~~ ~~’~~~ ~~~~~-~~~~~~ ~~~ ~~~~~~ ~~~~~~~~~, ~~~~~ ~~~ ~~~ ~~~~~~ ~~~~ ~~~~ ~~~ ~~~~~ ~~~~~, ~~’~~~~~~~~~~ ~~~~~~~~~~~~ ~~~ l’une et l’autre ~~~~~~~ ~~~ ~~~ ~~~~ ~~~ ~~~~~ ~~~~~ ~~~ ~~~~~. ~~~ ~~~~~~~~~ ~~~ ~~~~~~~~~~ ~~~ ~~~~~~~~ ~~~~~~~~~ ~~~ ~~~ ~~~~~~~~~~~ ~~~~~~~~~~~ ~~~~~~~~ ~~~~~~~~ ~~~~~~~~~ ~~~ ~~~~~~~~~, ~~~ ~~~~~~ comme une possibilité ~~~~~~ ~~’~~~~~~~. ~~~~~ ~~~~~, ~~~~~~~ ~~~ ~~~~~~ ~~~~~~ ~~~~~ ~~~ ~~~~~~ ~~~~~~~, ~~~~~~~ ~~~ ~~~~~~~~, ~~~~~~~ ~~~ ~~~~~~~~ ~~~~~~~ ~~’~~~~~~~~~~~~ ~~~ ~~’~~~~~~. ~~~~~~~~~ ~~~ ~~’~~~~~ ~~~~, ~~~ crois, peut-être à ~~~ ~~~~~~ ~~~ ~~~~~~~~~~~~ ~~~~~~ ~~~~~ ~~ ~~~~ ~~~~~~~ ~~~ ~~~ ~~~~~~~~~~~~~ ~~~~~ ~~~~~~~ ~~~~~~~~~~~~ ~~~ ~~~ ~~’~~~~~~ ~~~~~~~~~ ~~~~~~ ~~~~ ~~~~~~~~~~~~~ ~~~~ ~~~~~~~~~ ~~~’~~~ ~~~ ~~~~ doubles, mais peut-être ~~~~~~-~~~ ~~~~, ~~~~~~~~ ~~ ~~~~ ~~~~~~~~~ ; ~~~ ~~~~~ ~~~ ~~~~~~~~~~ ~~~~ ~~~~~ ~~~~~~-~~~~~~~~~~, ~~~ ~~~ ~~~~~ ~~~~~~~~~~~~, ~~~ ~~~~~~~~~~~~~, ~~~~ ~~~~~~~~~~ ~~~~~~~ ~~~ ~~~~~~~ ~~~~~~~~~~~~ ~~~ ~~~ prolétarisation du monde. ~~~~~ ~~~~~~ ~~~~~ ~~~~~~~ ? ~~~ ~~~~~~ ~~~ ~~~~~~~ ~~~~~ ~~~~~~~~~~~~ ~~~ ~~~~ ~~~~~~~~~ ? ~~’~~~~~~~~~ ~~~ ~~’~~~~~~~~ ~~~ ~~~~~~~~~-~~~~~ ~~~~~~ ~~~~~~~ ~~~ ~~’~~~~~ ~~~ ~~~ ~~~~~~~~~~ ~~~~ ~~~~~~~~ et nos désaccords ? ~~~~-~~~ ~~~~~~~~~~~~ ~~~ ~~~~~~~~ ~~~ ~~~~~~~~ ~~~~~~~~~~~~ ~~~~~~~~~~~~~ (~~~~ ~~~ ~~~ ~~~~~~~~ ~~~~, ~~~~~~~ ~~~~ ~~~~~~~~~ ~~~~~~~~ ~~~ ~~~ ~~~~~ ~~~~~ ~~ ~~~ ~~~~~~~) ~~~~~~~~~ ~~~~ entraide qui serait ~~’~~~~~~~~~ ~~~ ~~~~~~~~~~~~~ ? ~~ ~~~~~ ~~~~ ~~~~~~ ~~~~~~~~~ ~~~~~ ~~~~~ ~~~ ~~~~~~~ ~~~~~~ ~~~~~~~~ ~~~~~~~~, ~~~~~~~~~~, ~~~ ~~’~~~~ ~~~~~ ~~~ ~~~~~~ ~~~ ~~~~~~~ ~~ rien ?\nDans ~~~ ~~~~~~ assez différent, je ~~~~~~~~~ ~~~~~ ~~~~~~~~~~~ ~~~ ~~~~~ ~~~~~~ ~~’~~~ ~~~~~~~~~ ~~~~~~ Valeurs actuelles : ~~~ ~~~~ ~~~~~ ~~~~~~~, ~~~~~~~, ~~~~~~~ ~~~ ~~~~~ ~~~~~~ ~~~~~ ~~~ ~~~~~, ~~~~~~~ ~~~ ~~~~~~~~ ~~~~~~~~~~~ qui pourrait aider ~~ ~~~~~ ~~~~~~~ ~~~ ~~~~~~. ~~~ ~~~~~ ~~’~~~~~~~~~ persona ~~~~ grata ~~~~~~ ~~~~ ~~~~~~ ~~~ ~~~ ~~~~~~~~~, ~~~ ~~~ ~~~~~ ~~~~~ pourquoi.\nJe ~~~~~~~~~ ~~~~~~ ~~~~~ ~~~~~~~~~~~ ~~~ Damien Rieu, et ~~~~~ ~~~~ ~~~~~~~~~~~~~ ~~~~~ ~~~ ~~~~~~ ~~~~~~~~ ~~~ ~~~~~~ ~~~~~~~~~ ~~~~, ~~~~~~ ~~~~ ~~~~~~~~ ~~~ ~~~~~~ ~~~~~~~~~ ~~~~-~~~~~~, ~~~~ ~~~~~ ~~~~~~ ~~~~~ ~~~~~~~~~ ~~~~~~~~~~~~~ ~~~ ~~’~~~~~~~~, ~~~ le CNRE a ~~~~~~~~~, ~~~~~ ~~~~~~ ~~~~ ~~~~~ ~~~~~~~~~~~~~ ~~~~~~~~ ~~~~~~~~~~~~~~. ~~~~~ ~~~~~~~~ ~~~~~~~ ~~ ~~’~~~~~~~~~. ~~~~~ ~~~~ ~~~~~ ~~~~~ ~~~~~~ ~~~~~~~, ~~~ ~~~~~~~-~~~~~~~~~, ~~~~~ ~~~~~~~ ~~~~~~~~~~~ ~~~ ~~~~~~~~~~ ~~~~ Britain. C’est elle ~~~~ ~~~~~ ~~ ~~~~~~~, ~~~~~~ ~~~~ ~~~~~~ ~~~ ~~~~~~~~~. ~~~ ~~~~ ~~~ ~~~~~~~~ ~~~~~ ~~~~~~~, ~~~ ~~~~~~~-~~~~~ ~~~ ~~’~~~~~~~~~~~ ~~~ ~~~~~. ~~~~~ ~~ ~~~~~~~~ ~~~ ~~~~~~~-~~~~~, ~~~~~ remis jusqu’à lui ~~~ ~~~~~~~ ~~~ ~~~~~~~~ ~~~~ ~~’~~~~~~ ~~~~~~. ~~~~~~~~~~~ ~~~~~~~~~~, ~~~ ~~~~~ ~~~ ~~~~ ~~~~~~~~~~~ ~~ ~~~~ ~~~~~ ~~~~~ ~~~ ~~~’~~~~~ ~~~~~, ~~~ ~~’~~~~ ~~~~~~~~~. ~~~~~ ~~~~~~~ ~~~~~ ne nous rend ~~~ ~~~~~~~~~, ~~~~~~ ~~~ ~~~~~ ~~~~~~~ ~~~ ~~~~~~, pourquoi ?\nJ’ai ~~~~~~~ ~~~ ~~~~~~~~ ~~~ ~~~~~~~~~~~ ~~~ ~~~~~~~ ~~~~~~ ~~~~~~~~~. ~~~ ~~~~ ~~~ ~~~~~~, ~~~~ ~~~~~~~~, ~~~ ~~~ ~~’~~ pas répondu. On ~~~ ~~~~ ~~~’~~~ ~~~~ ~~~~~ ~~~~~~~~~~~~ — ~~~ ~~~ ~~~~~~~ ~~ ~~~~~~… — ~~~ ~~~’~~~ ~~~~~~~ ~~~ ~~~~~~~, ~~’~~~~~~~~-~~~~~ ~~~ ~~~ ~~~~~~~ ~~~ ~~~~~~~~~~ ~~~ ~~~~~~ ~~~~~~~~~. Quelqu’un qui le ~~~~~~~~ ~~~ ~~~~~~~~~~~ ~~~ ~~~~ ~~~~~~~ ~~~ ~~~~~~~. ~~’~~~~~~~ ~~~ ~~~~~~ ~~ ~~~~ ~~~~~~~, ~~~~~ ~~~~~~~~~~~, ~~~ ~~~~~ ~~~~~~~~~~~~~~ ~~ ~~~ ~~~~~~~~~~~, ~~~~ ~~~ ~~ ~~~ ~~~~~~~~ un accent à ~~~~~~~ ~~~ ~~~~~~~~, ~~~~~~~ ~~~~~ ~~~~~ ~~~~ ~~~ ~~~~~, ~~~ ~~~ ~~~~~~~. ~~~ ~~~~~~ ~~~~~~ ~~~ ~~’~~~~ ~~~~ ~~~ ~~~~ ~~~~~~~, ~~~ ~~~~ ~~~~~~ ~~~~~~~~~~~ ~~~~~~~~, ~~~~ il a mon ~~~~~~~ ~~~ ~~~~~~~~~~ ~~~~ ~~~ ~~~ ~~~~~ ~~’~~~~~~~~~, ~~~ ~~~ ~~~ ~~~~~~~~~ ~~~~~ ~~~~ ~~~~~~. ~~~~ ~~~~~~~~ ~~~~~~ ~~’~~~~~~~~ ~~~~~~~~~. ~~~ ~~~ ~~~~~ ~~~~~ ~~~ ~~~~~ ~~~~ harceler ce garçon, ~~~~ ~~ ~~~~~~~~~ ~~~~ ~~~ ~~~~~~ ~~~~ ~~~~, ~~~ ~~~~~~~ ~~’~~~~~~~~ ~~~ ~~~~, ~~ ~~~~~~ ~~’~~~~~~~~~~~~~, ~~~’~~~ ~~~~~~~~ ~~~~~ ~~~ ~~~~~~~~ ~~~ considération.\nTout ~~~~ ~~~~~~ ~~~. ~~~~~~~~~ ces gens multiplient-ils ~~~~ ~~~~~~~~~~~~ ~~~, ~~~ ~~~~~ ~~~~~ ~~~ ~~~~~, ~~~~ ~~~~~~~~~~~~~ ~~~ ~~~~~~~~~~~ ~~ ~~~~~~~, ~~~~ ~~~~~~~~~~ ~~~ ~~~~~~~~~~~~~~ ~~~~~~~~~~~~, ~~~ ~~~~~~ ~~~~~~~~~~~~~ ~~~’~~~~ ~~~~~ ~~~~~ ~~~~~~~, ~~~~~~~~ ? Pourquoi ? Alors qu’il ~~~~ ~~~~~~~~~~ ~~~~~~~~ ~~~~ ~~~~~ ~~~~~~~~ ~~~~~~~~~~~ ~~~~~~~~~~~~~~ ~~~~ ~~~~~~~~ ~~~~ ~~~~, ~~~ ~~~~ ~~~~~ ? ~~~~~~~ ~~~~~~~~ ~~~~~ ~~~~.\nvoir l’entrée du mercredi 11 avril 2018 et ses 3 images dans Le Jour ni l’Heure


(Adkaset eus Oriant)\n57 084 ann. (2018)\n3 266 ann./km²\nE distro-skol 2020 e oa enskrivet er skol Diwan hag er c'hlasoù divyezhek 334 skoliad (6,2 % eus skolidi ar gumun evit a sell ouzh ar c'hentañ derez) \nKrouet e voe ar gumun e 1790; hervez un dekred bet kemeret gant ar Vodadeg Vroadel d'an 22 a viz Kerzu 1789 e voe lakaet da bennlec'h kanton an Oriant; ar c'hanton a oa ur rann velestradurel ha lezvarnel hag ur bastell-vro dilenn eus Bann Henbont, an Oriant a oa e gumun nemeti; al lez-varn a vann a voe lakaet en Oriant: start e oa bet an tabutoù etre kumunioù an Oriant hag Henbont, klasket gante o-div kaout penn ar bann war tachennoù ar velestradurezh hag ar justis. E 1794 e voe tennet parrez Kergroaz eus kumun Plañvour, lakaet e voe e kumun an Oriant . Krouet e voe daou ganton nevez en Oriant, an Oriant-1 hag an Oriant-2 , gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. E 1800 e voe krouet Arondisamant an Oriant ha lakaet an Oriant en e benn.\nDekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant seitek beleg katolik diwar triwec'h eus An Oriant .\n1 579 den ag ar gumun a gollas o buhez abalamour d'ar brezel, d.l.e. 3,22 % eus he foblañs e 1911 , div glañdiourez en o mesk .\nFuzuilhet e voe daou vilour breizhat, bet ganet en Oriant, gant al Lu gall, unan d'an 10 a viz C'hwevrer 1915 e Proven (Flandrez Belgia), egile d'ar 7 a viz Gwenholon 1916 en Oujda (Maroko) .\nFuzuilhet e voe ur paotr yaouank ag ar gumun e Kernevez-Zinzeg e Berne, d'ar 16 a viz Gouhere 1944 abalamour d'e berzh er Rezistañs .\nE xxvet kantved, en em treuzlakaet listri roueder e lec'h bad-dre-lien. Met re blas a gemeront. E 1927 e tilog ar porzh-pesketa betek ul lec'h añvet Keroman (Ker-homañ ?). Ar porzh-pesketa Keroman a zo ganet. Etre an daou vrezel e voe krouet porzh Keroman en Oriant a-benn diorren an obererezh-se war ul live greantel. Ar porzh-pesketa a ya d'arnevezaat a-nebeudoù.\nMathurin Alfred-Brard, senedour ar Mor-Bihan, d'an 26 a viz Gouere 1867 ;\nHenri Camenen, d'ar 17 a viz Even 1885, soudard er 4 Batailhon Kerzhet Troadegiezh skañv Afrika, barnet d'ar marv d'an 9 a viz C'hwevrer 1915 evit bout dilezet e bost ha dizertet dirak an enebour div wezh, bet fuzuilhet gant al lu gall d'an 10 a viz C'hwevrer 1915 e Proven (Flandrez Belgia) e-pad ar Brezel-bed kentañ ;\nJean Baptiste Le Garff (21 a viz Du 1887-30 a viz Here 1916), soudard breizhat, soudardaet en Oriant, bet fuzuilhet gant al Lu gall en Oujda (Maroko) e-pad ar Brezel-bed kentañ ;\nAdtapet diwar « https://br.wikipedia.org/w/index.php?title=An_Oriant&oldid=1909678 »\nKemmoù diwezhañ degaset d'ar bajenn-mañ d'an 21 Eos 2021, da 11:41.


Pajenn:Le Gonidec - Bibl Santel pe Levr ar Skritur Sakr, eil levr.djvu/77 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/77\n23. Mé a oar, Aotrou, pénaoz hen̄t ann dén na zalc’h két diout-han̄ : ha penaoz né két dré-z-han̄ hé-unan̄ é valé, hag é kerz ann dén.\n24. Kastiz ac’hanoun, Aotrou, hôgen enn da reizded, ha nann enn da frouden, gan̄d aoun n’am c’haschez-da-gét.\n25. Skuḻ da frouden war ar brôadou péré n’hô deûz két da anavézet, ha war ar brovin̄sou péré n’hô deûz két galvet da hanô : râg hî hô deûz débret Jakob, hag hô deûz hé loun̄ket ; hé gaset hô deûz da-gét, ha kaset hé akéd da-nétrâ.\nDoué a zifenn da Jérémias na bédô évit Juda hag évit Jéruzalem.\n1. Chétu gér ann Aotrou da Jérémias, ô lavarout :\n2. Sélaouit gériou ar gévrédigez-man̄, ha komzit out tûd Juda, hag oud ar ré a choum é Jéruzalem,\n3. Ha livirit d’ézhô : Ével-henn é lavar ann Aotrou, Doué Israel : Milliget ra vézô ann dén, ha na zélaouô két gériou ar gévrédigez-man̄,\n4. Em eûz gréat gan̄d hô tadou, enn deiz é péhini em eûz hô zennet eûz ann Éjipt, eûz ar fourn houarn, ô lavarout : Sélaouit va mouéz, ha grît kémen̄d a c’hourc’hémenninn d’é-hoc’h ; ha c’houi a vézô da bobl din, ha mé a vézô da Zoué d’é-hoc’h.\n5. Évit ma sévéninn a-névez al lé em eûz gréat d’hô tadou, pénaoz é rôinn d’ézhô eunn douar, é péhini é redô al léaz hag ar mél, ével ma c’hoarvez hiriô. Ha mé a respoun̄taz : Ével-sé bézet gréat, Aotrou.\n6. Hag ann Aotrou a lavaraz d’in : Embann ar gériou-man̄ é kériou Juda, hag er-méaz eûz a Jéruzalem, ô lavarout : Sélaouit gériou ar gévrédigez-man̄, ha mirit-hô.\n7. Râk pédet stard em eûz hô tadou, enn deiz é péhini em eûz hô zennet eûz a zouar ann Éjipt, bétég-henn ; hô fedet stard em eûz diouc’h ar min̄tin, ô lavaront : Sélaouit va mouéz :\n8. Ha n’ho deuz két sélaouet, ha n’hô deuz két dinaouet hô skouarn ; hôgen pép-hini anézhô en deûz kerzet é gwallégez hé galoun saotr ; hag em eûz digaset war-n-ézhô holl c’hériou ar gévrédigez-man̄, em eûz gourc’hémennet d’ézhô ma rajen̄t, ha n’hô deuz két gréat.\n9. Hag ann Aotrou a lavaraz d’in : Eunn dispac’h a zô bét savet é-touez tûd Juda ha tûd Jéruzalem.\n10. Distrôet in̄t da fallagriézou ken̄t hô zadou, péré né két bét fellet d’ézhô sélaoui va gériou. Ar ré-man̄ ivé a zô éat war-lerc’h douéed a-ziavéaz, hag hô deûz hô azeûlet ; tî Israel ha tî Juda hô deûz torret ar gévrédigez em bôa gréat gan̄d hô zadou.\n11. Râk-sé ével-henn é lavar ann Aotrou : Chétu mé a zigasô war-n-ézhô drougou, diout péré na hellin̄t két tec’hout ; hag hî a c’harmô étrézég enn-oun, ha na zelaouinn két out-hô.\n12. Ha kériou Juda, ha tûd Jéruzalem a iélô, hag a c’harmô étrézég ann douéed da béré é kennigon̄t sakrifisou ; hag ar ré-man̄ n’hô dieûbô két é amzer hô en̄krez.\n13. Râk ker paot ha da gériou é oa da zouéed, ô Juda ; ha ker paot ha ruou Jéruzalem é oa da aotériou a vézégez, da aoteriou évid ôber sakrifisou da Vaal.\n14. Té éta, na béd két évid ar bobl-zé, na zâv két da c’harm ha da béden évit-hô : râk na zélaouinn két out-hô é amzer hô garm étrézég enn-oun, é amzer hô en̄krez.\n15. A béléac’h é teû ma en deûz gréat va muia-karet kalz gwallou em zî ? Hag ar c’hîk san̄tel a lamô diouz-id da zrougiez, é péhini é fougéez ?\n16. Eur wézen-olived strujuz, kaer, frouézuz, koan̄t, en deûz ann Aotrou galvet da hanô ; hôgen out trouz hé vouéz, eunn tân brâz a zô kroget enn-hi, hag hé skourrou a zô bét dévet.\n17. Râg Aotrou ann arméou péhini en deûz da blan̄tet, en deûz lavaret drouk war-n-od, enn abek da wallou, tî Israel ha tî Juda, hô deûz gréat enn\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/77&oldid=157143 »\nKemmoù diwezhañ degaset d'ar bajenn-mañ d'an 23 Meu 2020, da 20:10.


Eizved pennad — VII - Wikimammenn\nEizved pennad — VII\nR. Prud’homme, 1903 (p. 245-247)\n◄ Eil pardon Santez-Anna. — Ælik Frans. — Pardon Frans Hec’h lod pardon da Vreiz. — Santez Anna, dleourez da zaou Vreizad Pisin an Deñved. — Brezonek da lenn ►\nHec’h lod pardon da Vreiz. — Santez Anna, dleourez da zaou Vreizad.\nEc’h omp adalek breman gant Breiz, goude koulskoude e rofomp dorn gwech ha gwech all d’he diou c’hoar, ar Relijion ha Frans, pa gafomp ’nê war hon hent.\nMar he deuz Frans hirie eul logel douar en Jeruzalem, e tle laret trugare d’eur Breizad. Ya, an hini a *brederie ouz treo Frans en Jeruzalem, epad ar brezel Krime, hag a zibabaz iliz Santez-Anna etouez al læc’hio a *ginnige ar sultan da Napoleon e-giz ro-digoll, a oa an Au. de Barrère, eur bugel da Vreiz. Hag eur gwir vugel, e c’hellfomp laret, goude m’hon do pouezet ’pez a dougas ’nean d’ober eur sort dibab. Daoust petra ’ta a felle d’ean ober ? Netra nemet enori e Vamm-Goz. Rak goud a ouie ec’h eo santez Anna Mamm-Goz an holl Vretoned. Hec’h enori a reont dreist-holl en iliz he deuz ’kichen Gwened.\nNeb na ’ch ei di ’pad ma vevo\nDi ’c’hei, sur mad, goude ’r maro.\nTrugare ’ta e-beurz an holl Vreizis d’o c’henvroad an Au. de Barrère, an euz adneveaet en Douar Santel ar garante ’vit o Mamm-Goz, ha dre-ze kresket hec’h enor hag o hini.\nTrugare ive euz o feurz d’an Au. Buléon person-dean Bignan, an euz græt, breman ’zo dek vla, eur skrid gouiziek, evit disklerian d’ê kement-se. Me bepred, red eo d’in hen anzav, e oa disanav evidon Santez-Anna Jeruzalem, pa digoueaz d’in lenn ar skrid-se. Na ouien ket reiz neuze ’pez a dalvee : breman, ’vad, hen gwelan sklær : n’euz ket ennan eur gir ha na vefe herve ar wirione. Larout a rin d’ac’h, war ar marc’had, ec’h eo an dudi hen lenn : skrivet eo bet gant eur spered euz al lemman, ha gant eur galon troet a-bez a du gant santez Anna.\nAdtapet diwar « https://br.wikisource.org/w/index.php?title=Eizved_pennad_—_VII&oldid=104876 »\nKemmoù diwezhañ degaset d'ar bajenn-mañ d'an 2 Eos 2017, da 14:20.


Pajenn:Le Clerc - Ma beaj Jeruzalem, 1902.djvu/175 - Wikimammenn\nPajenn:Le Clerc - Ma beaj Jeruzalem, 1902.djvu/175\nzo uhel-uhel, « ’C’hanta, eme an Tad, daou dour Itron-Varia-Franz, mar karet sellet anê, a gavfet c’hoaz uheloc’h. Ha, koulskoude, herve ar reiz, na dlejent ket bean bet uhelaet a-dreist da Vogerio kær : difennet eo ze gant ar Sultan, Mes evelhen eo bet kont :\nPa oad o sevel an tourio, e taulaz ple ar pacha e tremenent eun nebeudig uhelder ar magorio. Hag heñ dioustu da dont da laret paouez. Larout ’reaz d’ean an Tado ec’h ænt da skrivan da Gonstantinopl evit goulen *autre da gendelc’hel. Ha, da c’hortoz ar respont, war digare lakat pep tra prest ’vit adkrigi gant al labour, e savjont eur chafod koadek meurbed endro da bep-hini euz an tourio. Delc’hel a reaz ar vasounerien da labourat warne, en diabarz ar c’hoadaj, heb bean gwelet, koulz laret, ha pa oe peurc’hræt al labour, e oe diskennet ar c’hoat en traou. Setu distro ar pacha ha drouk ennon ar wech-man : Daoust perag n’ho peuz ket gortozet an *autre ? » — « D’ober petra gortoz anean, pan eo gwir eo bet goulet ? » — N’euz forz ! ar reiz ’zo ar reiz. Torret ’peuz al lezen. Goaz a ze d’ac’h ! » —\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/175&oldid=107897 »\nKemmoù diwezhañ degaset d'ar bajenn-mañ d'an 18 Gwe 2017, da 17:50.


Levr Quenta - Chap. XX. - Wikimammenn\nLevr Quenta - Chap. XX.\nVictor Guilmer, 1836 (p. 81-83)\n◄ Eus ar sec’hor spirituel a sant darn eus an eneou en ho exerciçou a zevotion, hac en amser memes eus ar gommunion. Profit a dleer da denna eus ar gommunion evit caout eur gomportamant vad. . Eus ar garantes evit an nessa. ►\nProfit a dleer da denna eus ar gommunion evit caout eur gomportamant vad.\nMam ar garantes pur, santel meurbet e zoac’h a zalec ar moment qenta eus ho puez. Mæs abaoue ma oue en em c’hrêt den ar Verb en ho corf pur, pebes avançamant neves ne rejoc’h c’hui qet e pep feçon er zanteles ?\nPresanç Jesus ennoc’h epad nao mis a reas, en oc’h ene impressionou a zanteles pere a badas epad o c’holl bues.\nBepret e conserfchoc’h ar sonch eus ar faveur extraordinal-se ; betec ho c’huanad diveza, n’ho poue qen sourci nemet da glasq pep moyen possubl da zisques oc’h anaoudegues vad da Jesus.\nVa exempl a so eur guir sujet a gonfusion evidoc’h, va mab. Er gommunion e recevit ar memes Doue a bep santeles pehini am boue ar bonheur da zouguen, ha n’en doc’h netra nebeutoc’h eguet eur sant.\nEur gommunion ebqen a ve aoualc’h evit ober deoc’h caout oll ferveur ar Sænt, hac ho communionou ho lez atao lach e pep tra.\nUn dra bennac a refuzit bepret da Jesus, pehini ne refus nicun deoc’h eus e vadelezou.\nE brezanç en ho calon a inspir deoc’h eur moment, evit guir, cals a zantimanchou caër.\nOber a rit dezan promessaou ; mæs ober a rit evel an dud a bromet cals bac a ro nebeut.\nNen deo qet evel-se e rafac’h da eur madoberour bras bennac deus an douar, pehini en defe oc’h enoret eus e vizit.\nPa vezer sansibl da vadoberou eur mignon, ah ! peguer prompt e vezer da zisques anaoudegues vad.\nAr garantes ne repos nemet pa e deveus cavet ar voyen da drugarecaât. A mancout a rit, va mab, eus an occasionou-se a vertus a bere e profite ar Sænt, goude ar gommunion, evit disques da Jesus peguement e c’hanavezent ar c’hraç o doa recevet enni ?\nJesus a c’houlen eur vigilanç particulier var an affectionou eus hor c’halon, e pehini e fell dezan ne ve carantez-all nemet evitan pe abalamour dezan.\nMa taulfac’h evez aoualc’h varnoc’h, goude beza communiet, en em gonserfac’h en devotion ho poa pa gommuniac’h.\nBeilla varnoc’h oc’h-unan, guell eguet na veiller var eur vad eus a behini ar gonservation, eo ar preciussa, a so an assura disposition da ober mad eur gommunion-all.\nGuerc’hes, squêr a bep vertus, ruzia a ran e c’hars ho treid eus va lachete ha va ingratiri. Pedit Jesus ne deuio jamæs em c’halon nemet evit regli e oll affectionou, oc’h ho lacàt da drei oll varzu ennan.\nRa lamo digan’en ar galon miserabl-ma, qen indign anezan ! Ra grouo ennon eur galon neves ! Ra royo din eur galon evel hoc’h hini, eur galon ardant, generus, leal, tener, eün, fidel dezan, evel ma zeo e galon fidel deomp.\nAdtapet diwar « https://br.wikisource.org/w/index.php?title=Levr_Quenta_-_Chap._XX.&oldid=111109 »\nKemm diwezhañ d'an 26 Kzu 2017 da 19:44\nKemmoù diwezhañ degaset d'ar bajenn-mañ d'an 26 Kzu 2017, da 19:44.


Roque Carrión Martínez - Wikipedia\nRoque Carrión Martínez\n(Adkaset eus Roque Carrion)\nRoque Carrión, pe Roque Carrión Martínez, anvioù-stourm Icare pe Commandant Icare, bet ganet d'ar 14 a viz C'hwevrer 1916 e Kartagena (Spagn) ha marvet d'ar 6 a viz Kerzu 1995 e Lannarstêr (Breizh), a oa ofisour en Aerlu Republikan Spagnol; brudet eo evit bout bet kemeret perzh er Resistañs e Breizh.\nRoque Carrión a oa mab da Joseph Carrión ha Maria Martínez.\nKapiten e oa en aerlu spagnol pa darzhas Brezel Spagn e miz Gouere 1936. Chom a reas feal d'ar Republik ha stourm a reas ouzh lu Franco hag ouzh ar soudarded bet kaset d'e skoazellañ gant Hitler ha Mussolini. Repuiñ a reas e Frañs pa voe trec'het ar Republik. Prizoniet e voe e kampoù-bac'h e Gurs, en Argelès hag e Brest 'benn ar fin: bep tro e teuas a-benn da achap kuit.\nTrec'het e voe Bro-C'hall gant Alamagn e miz Even 1940: diaesoc'h c'hoazh e voe an traoù evit ar repuidi. Roque Carrion a gavas labour e diazlec'h listri-spluj Kerroman en Oriant dindan an Alamaned. Buan e teuas a-benn da sevel ur rouedad tarverion gant Spagnoled arall. Berzh a reas, ken e voe gwelloc'h gant Roque Carrion tec'hout kuit en-dro.\nLaeret e voe ur sammgarr alaman gantañ, e lezel a reas drailhet e plasenn ar C'hoc'hu er Faoued. Mont a reas neuze war-zu strouezeg Ti-Glas e Plourae. En hañv 1944 e oa deut da vout ar C'homandant "Icare" e penn ur strollad 1200 stourmer. Gant Eilvet Kompagnunezh ar Batailhon Koenig (FTP) e tibunas Icare e bourc'h Kergrist-Moeloù d'ar 14 a viz Gouhere 1944 p'edo an Alamaned tost-tre ac'hann e Rostrenenn. Rostrenenn ha Pondivi a voe dieubet gant ar Batailhon Koenig, deut da vout an 11vet Batailhon FFI ag ar Mor-Bihan.\nGoude an Eil Brezel-bed e voe sammgarrour ha bleniour-taksi e Lannarstêr. Eno e timezas gant ur plac'h eus ar vro. E miz Eost 1995 e voe roet al Lejion a enor dezhañ. Douaret eo e bered ar C'harrbont e Lannarstêr.\nBremañ, Nn 172, miz Genver 1996, pajenn 9.\nJean-Pierre Besse, Maitron, dictionnaire biographique, mouvement ouvrier, mouvement social, 1995\nRoque Carrión a la llista d'aviadors republicans\nAr Batailhon Koenig\nLes Espagnols et la Résistance à Lorient\nAdtapet diwar « https://br.wikipedia.org/w/index.php?title=Roque_Carrión_Martínez&oldid=1872204 »\nDernière modification le 23 Ebr 2020, à 20:37\nKemmoù diwezhañ degaset d'ar bajenn-mañ d'an 23 Ebr 2020, da 20:37.


Le Roi Candaule - Wikipedia\nKandaules o tiskouez e wreg da Gyges. Taolenn gant Jacob Jordaens.\nLe Roi Candaule zo un danevell c'hallek gant Théophile Gautier, diwar ur vojenn savet diwar-benn ar roue Kandaules, en Henamzer.\nMeneget eo anv ar roue gant Herodotos (I, 7-14). Anv e wreg n'eo ket avat, met roet eo gant Ptolemaios Chennos.\nUr gontadenn gant Jean de La Fontaine zo anvet Le Roi Candaule et le maître en droit. Awenet eo bet Théophile Gautier marteze gant an daolenn Le Roi Candaule et Gygès, livet gant e vignon Joseph Ferdinand Boissard de Boisdenier e 1841..\nAr roue Candaule a zo mezevennet e benn gant kened e wreg Nyssia. Un deiz e sav c'hoant dezhañ rannañ e vamerezh rak ar gened-se ma kinnig d'ur paotr yaouank ha koant Gygès, penn gwarded ar palez, da zont e kuzh da welout e bried en he noazh.\nE-touez an oberennoù awenet gant ar vojenn:\n1830 : Candaules King of Lydia Shews his Wife to Gyges (Kandaules roue Lidia a ziskouez e wreg da Giges), William Etty.\n1841 : Le Roi Candaule et Gygès, Joseph Ferdinand Boissard de Boisdenier (1813-1866)\n1859 : Le Roi Candaule, Jean-Léon Gérôme\n↑ Le Roy Candaule et le maître en droit (1674) : Kontadenn e gwerzennoù gant Jean de La Fontaine (Skrid e Wikisource, kontadenn VIII)\n↑ Théophile Gautier\nAdtapet diwar « https://br.wikipedia.org/w/index.php?title=Le_Roi_Candaule&oldid=1831692 »\nDanevelloù gallek an XIXvet kantved\nKemmoù diwezhañ degaset d'ar bajenn-mañ d'an 18 Meu 2019, da 08:49.